ΑΘΛΗΤΙΚΟΣ ΟΜΙΛΟΣ ΠΡΟΦΗΤΗ ΗΛΙΑ: Φεβρουαρίου 2013\nΤη χειρότερη φετινή του εμφάνιση έκανε ο Προφήτης στο κλειστό του Ρέντη, όπου γνώρισε την ήττα από την τοπική ομάδα με 69-58, που με το τρόπο αυτό πήρε την εκδίκησή της για τη δική της βαριά ήττα στον πρώτο γύρο στα Καμίνια.\nΑπό την αρχή οι γηπεδούχοι φάνηκαν να θέλουν περισσότερο το παιχνίδι και πήραν ένα προβάδισμα, μικρό στην αρχή, που όμως ώρα με την ώρα αύξανε, για να φτάσει στο 34-21 του 19'. Όταν στο τρίτο δεκάλεπτο η διαφορά άρχισε να σταθεροποιείται γύρω στους δεκαπέντε πόντους, οι παίκτες μας πίεσαν περισσότερο στην άμυνα, έκλεψαν κάποιες μπάλες, όμως το εντονότατο επιθετικό μας πρόβλημα δεν μας άφησε να μπούμε στο παιχνίδι. Ο συνδυασμός της πολύ μεγάλης δικής μας αστοχίας με την εξαιρετική αμυντική λειτουργία του Ρέντη ήταν και η συνταγή που έδωσε τη νίκη στην ομάδα του κόουτς Παπαδάτου, που ευτύχησε να έχει σε πολύ μεγάλη μέρα τον Βαγγέλη Ράδη και τον Μηνά Πασπαλά. Από την μεριά του Προφήτη, ο Βουρνάς έκανε σπουδαία εμφάνιση, δεν είχε όμως συμπαραστάτες, εκτός ίσως του Κάτσικα που κι αυτός κάπως πάλεψε. Καλή η διαιτησία των Σιώκα και Πούλιου.\nΑΕ ΡΕΝΤΗ-ΠΡΟΦ.ΗΛΙΑΣ 69-57 (14-11, 34-24, 48-34, 69-57)\nΔΙΑΙΤΗΤΕΣ: Σιώκας, Πούλιος\nΑΕ ΡΕΝΤΗ (Α. Παπαδάτος): Μουσουράκης, Χοχλιδάκης 2, Πασπαλάς 17(2), Ράδης 20(2), Δουσερμετζής 7, Θεοδωρικάκος 6, Ανδρόνικος, Νεδέλκος 13, Μπενιαμίν 2, Μεντενής 2.\nΠΡΟΦ.ΗΛΙΑΣ (Π. Κάσσης): Χαραλαμπίδης 8(1), Φωστέρης 6(1), Ευσταθίου, Πιστιόλης 2, Κεραμειδάς, Βουρνάς 18(2), Κουκουβάκης 9(1), Μόμτσος, Μουστάκας, Κάτσικας 13, Ντάσκας 1, Σκιαθίτης.\nΆλλο ένα όμορφο ματς για τις κορασίδες μας στο λόφο το Σάββατο. Τα κορίτσια έπιασαν ωραία απόδοση, με πολύ παραγωγική επίθεση και νίκησαν 70-33 (ημ. 33-17) τον Πήγασο Κορυδαλλού, που έκανε κι αυτός καλή προσπάθεια. Καλή η διαιτησία της Ταχμαζίδου. Έπαιξαν οι Μυσιρλή 3(1), Παπαβασιλείου 6, Τζωρτζάκη Α., Τζωρτζάκη Ζ. 11, Παπαδοπούλου Μαρ. 21(1), Παπακωνσταντίνου, Παπαδοπούλου Μυρ., Τζωρτζάκη Δ. 29(1).\nΚαλό ματς έγινε την Κυριακή στο λόφο. Ο ανώτερος Διογένης πήρε τη νίκη με 29-21, σε ένα ματς όπου οι δύο κόουτς έδωσαν πολύ χρόνο στα πιο μικρά κορίτσια, τα οποία χάρισαν όμορφες στιγμές στον κόσμο που ήρθε στο γήπεδο. Οι δικές μας μικρές έκαναν ελπιδοφόρα εμφάνιση, όχι όμως και οι πιο μεγάλες, που δεν ήταν όπως θα έπρεπε.και άφησαν την κόουτς Μένια με παράπονα. Διαιτήτευσε ο Γαρδέλης. Η σύνθεσή μας: Γκίκα, Μυσιρλή 2, Γκέρμπη, Παπαβασιλείου 12, Χάνου, Κατσιέρη Δ. 2, Κατσιέρη Χ., Παπαδοπούλου Μαρ. 4, Τζωρτζάκη, Παπακωνσταντίνου 2, Παπαδοπούλου Μυρ..\nΜε φόρα από το "Σαλπέας", ο Προφήτης δε δυσκολεύτηκε να επικρατήσει του Μανδραϊκού στα Καμίνια, πετυχαίνοντας τη δεύτερη σερί νίκη του στη β' φάση.\nΤα κορίτσια μας από νωρίς κυριάρχησαν στο παιχνίδι, έχοντας απόλυτη υπεροπλία στα ριμπάουντ, απέναντι στον Μανδραϊκό, που είχε εκ των πραγμάτων δύσκολη αποστολή, χωρίς την τραυματία Ευμορφοπούλου, και έχασε κάθε δυνατότητα να είναι ανταγωνιστικός με την αποβολή της Κοτσάνη με πέντε φάουλ μόλις στο δωδέκατο(!) λεπτό. Στο ημίχρονο το σκορ ήταν 39-15 και μετά ήρθε η (φυσιολογική σε τέτοιες περιπτώσεις) χαλάρωση, ακόμη κι έτσι όμως το ματς έκλεισε με τη διαφορά πάνω από τους είκοσι πόντους.\nΧωρίς προβλήματα η διαιτησία των Στρέμπα και Κουτουμάνου.\nΠΡΟΦ.ΗΛΙΑΣ-ΜΑΝΔΡΑΪΚΟΣ 63-40 (14-8, 39-15, 47-27, 63-40)\nΔΙΑΙΤΗΤΕΣ: Στρέμπας, Κουτουμάνος\nΠΡΟΦ.ΗΛΙΑΣ (Π. Χλιαουτάκης): Βλάμη 6, Παπαδοπούλου, Καψοκόλη 5, Τηλεμάχου 19(2), Σπύρη 2, Ζαχαρία 7, Δροσωτάκη 7, Χάλαρη, Μαυρίδου, Μουσούλη 9(2), Σαλαπάτα 2, Γουλουμή 6.\nΜΑΝΔΡΑΪΚΟΣ (Καλυβιανάκης): Καραπαναγιώτη 4, Τακίδη 6, Κοτσάνη Γ., Ραμαντάνη 9(2), Κοτσάνη Α. 3, Πάσσαρη 2, Ανδριοπούλου, Μπεναρδή 6, Καμπερίδη 10.\nΟ έξοχος Θησέας αιχμάλωτισε μέσα στο ΣΕΦ έναν αγνώριστο και υπερόπτη Προφήτη Ηλία. Το τελικό 0-2 ελαχιστοποίησε την διαφορά των τεσσάρων βαθμών από την τρίτη θέση, μια διαφορά που ο Προφήτης είχε χτίσει με πολύ κόπο στη διάρκεια του πρωταθλήματος.\nΣτο μέχρι χθες αήττητο κάστρο του ΣΕΦ, ο Θησέας εμφανίστηκε αποφασισμένος για την υπέρβαση. Η ομάδα από τα Άσπρα Χώματα ήταν άψογα στημένη μέσα στο γήπεδο, με συμπαγή άμυνα, όχι όμως "ταμπούρι", και σφράγισε τη μεγάλη της νίκη με δύο δηλητηριώδεις αντεπιθέσεις που κατέληξαν σε γκολ. Ο Προφήτης είχε μια φλύαρη κατοχή της μπάλας, αλλά μηδενική φαντασία στο παιχνίδι του και ότι έχει να θυμάται είναι μια κεφαλιά στο δοκάρι του Βοστάνη, πριν συμπληρωθεί ένα λεπτό αγώνα. Αν η μπάλα στη φάση αυτή πήγαινε πέντε εκατοστά πιο αριστερά, τώρα σίγουρα θα μιλούσαμε για ένα άλλο παιχνίδι. Όμως τα γεγονότα δε γράφονται με υποθέσεις, αλλά με πράξεις, και χθες ο Θησέας έκανε ότι έπρεπε για να φύγει με το τρίποντο. Κράτησε σφιχτά το μηδέν πίσω, και σε καίρια στιγμή χτύπησε, με τον Αλειφέρη στο 66', και λίγο αργότερα, στο 73', με τον Γεωργόπουλο. Ο Προφήτης αντέδρασε σπασμωδικά, απειλούσε μόνο με στημένα και δεν κατάφερε να ξαναμπεί στο παιχνίδι, έχοντας απέναντί του και την Μήτση, που δεν καταλόγισε ένα καταφανέστατο πέναλτι, σε σπρώξιμο πάνω στον Βρουλιδάκη στο 78'.\nΦυσικά τίποτα δε χάθηκε, έστω και μετά από μια τόσο "κακή" ήττα. Η ομάδα είναι ακόμη δεύτερη και τα πάντα είναι στο χέρι της. Αυτό όμως που θα πρέπει να μας προβληματίσει είναι τα σκαμπανεβάσματα στην απόδοση, που δε δικαιολογούνται για ομάδα που θέλει να κάνει πρωταθλητισμό. Μετά την σπουδαία εμφάνιση της περασμένης εβδομάδας στο Πέραμα, χθες είδαμε την άλλη πλευρά του φεγγαριού, και μάλιστα με τρόπο οδυνηρό.\nΗ διαιτητής Μήτση, πέρα από το πέναλτι, που έβγαζε μάτι, έδινε συνεχώς αλλοπρόσαλλα σφυρίγματα, που προκαλούσαν και εκνεύριζαν όλο το κόσμο, και από τις δύο ομάδες. Είναι διαιτητής Fifa και δείχνει να νομίζει πως μας κάνει χάρη που κατεβαίνει και σφυρίζει στο τοπικό. Καμία χάρη δε μας κάνεις κορίτσι μου, κάτσε στην Ελβετία και άφησε μας στην ησυχία μας...\nΔΙΑΙΤΗΤΕΣ: Μήτση (Καρφής, Σταμάτης)\nΣΚΟΡΕΡ: 66' Αλειφέρης, 73' Γεωργόπουλος\nΠΡΟΦ.ΗΛΙΑΣ (Β. Ιωαννίδης): Σπαχίου, Βισβάρδης, Τσάδαρης, Βισβίκης, Βρουλιδάκης, Λαζάκης, Μουζακίτης (60' Χούσι), Γιαλελής (70' Αναστασόπουλος), Βοστάνης, Σπυρόπουλος (46' Διαμάντης), Σταματέλλος.\nΘΗΣΕΑΣ (Θ. Ντέμος): Καρακώστας, Κούβαρης (70' Γεωργακόπουλος), Τσώνης, Μουτάφης (57' Τζεγιαννάκης), Κουκουβίνος, Χαιρέτας, Ρήγος, Ντούκα, Γεωργόπουλος, Αλειφέρης (76' Κατρισιώτης), Καλαϊτζόγλου.\nΉσυχο το σημερινό βράδυ για τον Προφήτη με αντίπαλο τη Νίκαια. Η ομάδα μας χωρίς να χρειαστεί να φορτσάρει έφτασε σε μια άνετη νίκη με 65-51.\nΟ Προφήτης ακούμπησε το πόδι στο γκάζι μόνο για ένα δεκάλεπτο. Τόσο χρειάστηκε ώστε να εξασφαλίσει διαφορά ασφαλείας (22-8 στο 9'), που του έφτανε για να μην ανησυχήσει στο υπόλοιπο του αγώνα. Η διαφορά σε όλο σχεδόν το ματς "έπαιζε" γύρω στους 15 πόντους, με τον Προφήτη να κάνει, ειδικά στο δεύτερο ημίχρονο, συντήρηση δυνάμεων. Η Νίκαια δεν έδειχνε να πιστεύει πως μπορεί να πάρει κάτι θετικό από το σημερινό ματς, και μόνο μετά τα μέσα του τρίτου δεκαλέπτου έδειξε λίγο σφυγμό, όταν μείωσε προσωρινά σε 50-40, κυρίως χάρη στον μαχητή Καρατζή, που ήταν όμως απελπιστικά μόνος, έχοντας μόνο λίγες βοήθειες από τον Ντώνη. Πέραν τούτου ουδέν και ο Προφήτης έφτασε έτσι σε μια άνετη νίκη. Χωρίς προβλήματα και η διαιτησία των Παπαφωτίου και Λαμπίρη, σε ένα μάλλον χαλαρό παιχνίδι.\nΠΡΟΦ.ΗΛΙΑΣ-Ε.Α.ΝΙΚΑΙΑΣ 65-51 (22-10, 33-17, 48-37, 65-51)\nΠΡΟΦ.ΗΛΙΑΣ (Π. Κάσσης): Χαραλαμπίδης 11(3), Φωστέρης 19(3), Ευσταθίου 2, Πιστιόλης, Κεραμειδάς, Βουρνάς 14, Κουκουβάκης 6, Καψοκόλης, Μπερδεμπές 1, Κάτσικας 7, Ντάσκας 2, Μουστάκας 3(1).\nΕ.Α.ΝΙΚΑΙΑΣ (Κ. Αράπης): Ρεπάνης, Καλφούτζος, Ντώνη 12(4), Μαγγιώρος 4, Μπάγιας, Καρατζής 28(2), Παναγιωτόπουλος, Καραμάνης 3, Τσιριγώτης 4.\nΤρέλα για τις γυναίκες σήμερα το βράδυ στο Σαλπέας. Η ομάδα μας μετά από πολύ μεγάλη εμφάνιση κέρδισε τον αήττητο Φοίνικα μέσα στο γήπεδό του στο εναρκτήριο ματς της δεύτερης φάσης. Η νίκη ήρθε με συγκλονιστικό τρόπο, χάρη σε δύο εύστοχες βολές της Μάγδας Γουλουμή 9 δέκατα πριν το τέλος.\nΟ Προφήτης έκανε ένα απίστευτο τέταρτο δεκάλεπτο, στο όποιο έβγαλε όλα του τα ψυχικά αποθέματα. Μέχρι το 30' ο Φοίνικας έδειχνε να ελέγχει πλήρως το παιχνίδι, έχοντας σταθερά από τα μέσα του δευτέρου δεκαλέπτου και μετά διαφορά άνω των δέκα πόντων. Στο 29' το σκορ ήταν 35-21, με τον Προφήτη μέχρι εκείνη την ώρα να προβληματίζει και πάλι επιθετικά. Η πρώτη προσπάθεια για επιστροφή έγινε στις αρχές του τετάρτου, φτάνοντας τότε μέχρι το 35-30 (33'). Δύο κακές μας άμυνες έφεραν το 40-30 και τον Φοίνικα ξανά καθαρά μπροστά, για να γυρίσουμε και πάλι στο 40-36 και λίγο μετά στο 44-41. Ο κόουτς Χλιαουτάκης είχε βρει το καλό για την περίπτωση σχήμα με τις Τηλεμάχου, Δροσωτάκη, Μουσούλη να είναι και οι τρεις σε πολύ καλή μέρα, αλλά παίκτριες-κλειδιά την Σπύρη, που στο τελευταίο τετράλεπτο είχε πέντε επιθετικά ριμπάουντ και δύο κλεψίματα, και τη νεάνιδα Γουλουμή, που είχε γεμάτη παρουσία και έμελλε να γίνει ο άνθρωπος της τελευταίας στιγμής. Μπροστά στην ορμή του Προφήτη τα κορίτσια του Φοίνικα (η απουσία της Βράκα φάνηκε πάρα πολύ) δεν είχαν απαντήσεις και η ομάδα του λόφου πήρε το πρώτο της προβάδισμα με 46-48 ένα λεπτό πριν το τέλος. Μετά βγάλαμε καλή άμυνα, πήραμε το ριμπάουντ, αλλά η Κομνηνού έκλεψε αμέσως τη μπάλα και ισοφάρισε, με 40" να μένουν στο χρονόμετρο. Εκεί δεν εκδηλώσαμε καλή επίθεση και η μπάλα πήγε στο Φοίνικα, που είχε δικό του ένα γεμάτο εικοστεσσάρι για να πάρει τη νίκη. Οι δικές μας όμως αμύνθηκαν εξαιρετικά, εξανάγκασαν τις αντίπαλες σε πολύ κακή επίθεση και πήραν το ριμπάουντ με τη Γουλουμή, που πολύ μακριά από το καλάθι και χωρίς να μπορεί να σουτάρει δέχτηκε ένα χαζό φάουλ, στα 0,9. Η Μάγδα καλοδέχτηκε το δώρο και δείχνοντας τεράστια, για την ηλικία της, ψυχραιμία, έβαλε και τις δύο βολές και μας έστειλε στην παράνοια!\nΤο τέταρτο δεκάλεπτο ήταν το καλύτερο που έχει κάνει η ομάδα φέτος. Πριν δυο βδομάδες οι άνδρες έκαναν μεγάλο διπλό μέσα στο Σαλπέας και σήμερα οι γυναίκες τους μιμήθηκαν, δείχνοντας το ίδιο αν όχι περισσότερο, πάθος. Μπράβο στα κορίτσια μας, όλες ήταν καταπληκτικές. Η νίκη αυτή μας κρατά ζωντανούς στο κυνήγι του θαύματος (τετράδα), αλλά και γεμίζει ξανά το ρεζερβουάρ της αυτοπεποίθησης, που στο κακό διάστημα που είχαμε μετά τις γιορτές φάνηκε να έχει αδειάσει.\nΡεσιτάλ διαιτησίας από τους Γαρίνη και Κραψίτη. Ειδικά για τον Κραψίτη, γράφαμε πριν δέκα μέρες στο ανδρικό ότι είχαμε παράπονα, σήμερα όμως έδειξε πως έχει μεγάλα άντερα, σφυρίζοντας το (καθαρό) τελευταίο φάουλ, αν και είχε τη "σιγουριά" της παράτασης.\nΦΟΙΝΙΚΑΣ Π.-ΠΡΟΦ.ΗΛΙΑΣ 48-50 (11-5, 23-17, 35-23, 48-50)\nΔΙΑΙΤΗΤΕΣ: Γαρίνη, Κραψίτης\nΦΟΙΝΙΚΑΣ Π. (Γ. Σουλιώτης): Κομνηνού 14(1), Λιβανού 12(1), Τουρνατζή 6, Μανουρά, Μούλτση 8(2), Ζαχαροπούλου, Ζαβαχιργιάν 6(2), Παίδα, Καρανάσιου 2.\nΠΡΟΦ.ΗΛΙΑΣ (Π. Χλιαουτάκης): Βλάμη 6, Δροσωτάκη 7, Καψοκόλη 4, Τηλεμάχου 10, Σπύρη 4, Ζαχαρία 3, Μουσούλη 10(2), Μαυρίδου 1, Γουλουμή 5.\nΗ σημερινή νίκη της ποδοσφαιρικής ομάδας στο Πέραμα ήταν τεράστιας βαθμολογικής σημασίας. Ο Προφήτης πέρασε από μια δύσκολη έδρα και διατηρήθηκε στη δεύτερη θέση της κατάταξης.\nΤα δύο γκολ, από τους Διαμάντη και Γιαλελή, ήρθαν στο τελευταίο τέταρτο του αγώνα. Κάτω από αυτή τη σκοπιά, η νίκη φαντάζει αγχωτική, ο Προφήτης όμως ήταν πολύ ανώτερος από τους αντιπάλους του σε όλο το ενενηντάλεπτο και με την απόδοση του φώναζε πως κάποια στιγμή το γκολ θα ερχόταν. Πριν έρθουν τα δύο τέρματα η ομάδα του λόφου είχε χάσει πλήθος ευκαιριών, με βασικότερες μια κεφαλιά του Βοστάνη που απέκρουσε ο γκολκίπερ, ένα πλασέ του Σταματέλλου σε κενή εστία, αλλά πλάγια, που έφυγε άουτ και μια κοντινή προβολή του Σπυρόπουλου που απέκρουσε εντυπωσιακά ο Φραγκάκης. Ο Προφήτης είχε συντριπτικά υπέρ του την κατοχή της μπάλας και πολύ περισσότερες τελικές προσπάθειες, ενώ το Ικόνιο παρατάχθηκε με στόχο τη διατήρηση του "μηδέν" πίσω και ότι καλύτερο προκύψει μπροστά. Οι επιθέσεις του ήταν σποραδικές και όσο περνούσε η ώρα οι Περαματιώτες υπερφόρτωναν όλο και περισσότερο την ήδη πολυπρόσωπη άμυντική τους γραμμή. Αυτό μάλλον όμως λειτούργησε προς όφελος του Προφήτη, που μετά το 60'-65' εγκαταστάθηκε για τα καλά στην περιοχή του Ικονίου, καθώς με βάση την διάταξη στο γήπεδο οι οποιοιδήποτε κίνδυνοι για την εστία του Σπαχίου εξέλιπαν. Ο αγώνας παιζόταν στο μισό γήπεδο και τελικά την κερκόπορτα άνοιξε ο Διαμάντης, μέσα από μια στημένη φάση. Ο Σπυρόπουλος εκτέλεσε το φάουλ από αριστερά και ο Καμινιώτης χαφ έκανε αυτό που δεν είχαν κάνει μέχρι εκείνη την ώρα οι ψηλότεροι συμπαίκτες του: Έπιασε την κεφαλιά γυρνώντας πολύ ωραία το σώμα του, με την μπάλα να πηγαίνει στην εστία του Φραγκάκη, αφού πρώτα "έγλειψε" το κάτω μέρος της οριζόντιας δοκού. Φινάλε στο ματς έβαλε ο Γιαλελής, που κόντρα στην πρώην ομάδα του έβαλε ένα γκολ από αυτά που συνηθίζει. Πήρε τη μπάλα αρκετά έξω από την περιοχή, έμεινε όρθιος από τα τζαρτζαρίσματα και πλάσαρε όμορφα πάνω από το σώμα του αντίπαλου γκολκίπερ. Έτσι ο Προφήτης πήρε το υπερπολύτιμο τρίποντο και συνεχίζει την προσπάθειά του για άνοδο. Η διαιτησία του Σακκά είναι δύσκολο να κριθεί. Ο Προφήτης ζήτησε δύο πέναλτι, το ένα πρέπει να ήταν, ενώ οι Περαματιώτες φώναζαν πως με τα σφυρίγματά του τους έκλεινε στην περιοχή τους. Το σίγουρο είναι πως, έχοντας καλή φυσική κατάσταση, ήταν κοντά σε όλες τις φάσεις και σίγουρα αυτός θα μπορούσε να κρίνει καλύτερα από όλους μας τα όποια αμφισβητούμενα.\nΝΕΟ ΙΚΟΝΙΟ-ΠΡΟΦ.ΗΛΙΑΣ 0-2\nΔΙΑΙΤΗΤΕΣ: Σακκάς (Τζιλίρης, Τατσίνας)\nΣΚΟΡΕΡ: 76' Διαμάντης, 83' Γιαλελής\nΝΕΟ ΙΚΟΝΙΟ (Θ. Καλύβας): Φραγκάκης, Κυριαζής, Χάλαρης, Παπασταθόπουλος (43' Χατζηπέτρος), Αγγελάκης, Αλευρομάγειρας, Λουκίδης (71' Κοντολέων), Λιόσης (74' Πατεράκης), Σύρμας, Γκούβερος, Χονδρουδάκης.\nΠΡΟΦ.ΗΛΙΑΣ (Β. Ιωαννίδης): Σπαχίου, Βισβάρδης, Διαμάντης, Βρουλιδάκης, Βισβίκης, Λαζάκης, Γιαλελής, Αλλαϊμπέι (35' Μουζακίτης), Βοστάνης, Σπυρόπουλος (83' Αναστασόπουλος), Σταματέλλος (88' Τσάδαρης).\nΗ πολύ μεγάλη προσπάθεια που έκαναν τα παιδιά σήμερα στην Καλλιθέα δεν επιβραβεύτηκε με τη νίκη. Μετά από ένα συγκλονιστικό ματς, που κρίθηκε στην παράταση, ο Αετός κέρδισε τον Προφήτη με σκορ 85-82.\nΟι δύο ομάδες έχουν συνηθίσει τα μεταξύ τους παιχνίδια να περιλαμβάνουν ψηλά σκορ, ωραίο θέαμα και αγωνιώδη φινάλε. Έτσι έγινε και σήμερα στο "Εθνικής Αντιστάσεως", όπου εκτός των άλλων συναντήθηκαν και οι δύο κατά τεκμήριο κορυφαίοι άσοι της κατηγορίας, ο Τζιώτης και ο Φωστέρης, προσφέροντας ο καθένας στην ομάδα του μια βραδιά εξαιρετικής απόδοσης. Ο Τζιώτης ήταν πραγματικά όλος ο Αετός, σταμάτησε στους 37 (τέσσερις περισσότερους από τον Αντώνη) και πήρε τους Καλλιθεάτες από το χέρι δίνοντας τους τη νίκη. Πέρα όμως από τον εκπληκτικό Κώστα, ο Προφήτης είχε να αντιμετωπίσει και μια κακή διαιτησία, ειδικά από την πλευρά του Σελίμη, που του στέρησε πολλές από τις πιθανότητες να διεκδικήσει τη νίκη. Σε ότι αφορά τον Προφήτη, φυσικά δεν υπήρχε μόνο Φωστέρης, αλλά όλοι όσοι έπαιξαν ήταν εξαιρετικοί και πάλεψαν όσο μπορούσαν. Ο Προφήτης μπήκε πολύ δυνατά, προηγήθηκε με 0-9 και αργότερα με 23-35, στο τρίτο δεκάλεπτο όμως "βυθίστηκε" και έδωσε στον Αετό το πλεονέκτημα. Τελικά με υπερπροσπάθεια στην τέταρτη περίοδο έφερε ξανά το ματς στα μέτρα του, πέρασε με 69-72, όμως ένα μεγάλο τρίποντο υπό πίεση από τον Τζιώτη, 40" πριν το τέλος έφερε τις δύο ομάδες στα ίσα. Στην παράταση ο Αετός μπήκε καλύτερα και προηγήθηκε 78-74 με δύο διαδοχικές "βόμβες" από Μυλωνά και Τρουπή. Ο Προφήτης δεν ξαναπέρασε μπροστά, παρότι έφτασε ως το 83-82, μετά ο Τζιώτης έβαλε τις βολές και έκανε το 85-82. Στην τελευταία του επίθεση ο Προφήτης έβγαλε καλό τρίποντο με τον Βουρνά, αλλά η μπάλα δεν μπήκε και έτσι μείναμε με το "κρίμα". Αυτό που αξίζει πάντως περισσότερο απ' όλα είναι πως τα παιδιά έκαναν μεγάλη εμφάνιση, και μόνο από κάποιες λεπτομέρειες δεν πήραν τη σπουδαία νίκη. Για τη διαιτησία τα είπαμε παραπάνω, ήταν κακή και τα περισσότερα λάθη έγιναν σε βάρος μας. Ειδικά από τον Σελίμη. Ο Μαυρέλης κάπως προσπάθησε να ισορροπήσει τα πράγματα. Συνεχίζουμε...\nΑΕΤΟΣ ΚΑΛΛ.-ΠΡΟΦ.ΗΛΙΑΣ 85-82 (17-20, 34-39, 57-52, 72-72 (κ.δ.), 85-82)\nΔΙΑΙΤΗΤΕΣ: Μαυρέλης, Σελίμης\nΑΕΤΟΣ ΚΑΛΛ. (Τ. Σταυρακόπουλος): Τάγκας 9(2), Νατσίδης 4, Τζιώτης 37(4), Μυλωνάς 12(2), Γκιοβάσο 11(1), Τρουπής 12(3), Ζεάκης, Πατέλης, Μπακάλης.\nΠΡΟΦ.ΗΛΙΑΣ (Π. Κάσσης): Χαραλαμπίδης 2, Φωστέρης 33(4), Ευσταθίου 4, Πιστιόλης 5, Κεραμειδάς 2, Βουρνάς, Κουκουβάκης 16(1), Καψοκόλης 3, Μπερδεμπές 2, Κάτσικας 15(1), Ντάσκας.\nΉταν ο τελευταίος αγώνας του κανονικού προγράμματος για την παιδική ομάδα. Εκρεμμούν ακόμα κάποιες αναβολές, που όμως δεν ξέρουμε αν θα γίνουν. Σήμερα, απέναντι σε μια καλύτερη ομάδα (ο Φάρος είναι θυγατρική του Πανιωνίου), πήγαμε καλά για το πρώτο ημίχρονο (26-33), όμως στη συνέχεια δεν κρατήσαμε και ήρθε η ήττα με μεγάλη διαφορά. Διαιτήτευσε ο Λάτσης. Έπαιξαν οι Αμαργιανιτάκης 1, Μυσιρλής 8, Παπαδόπουλος 18(1), Μαστρογιάννης, Μανιουδάκης, Τετώρος 4, Κονταξάκης 2.\nΤο φινάλε της πρώτης φάσης επεφύλασσε βαριά ήττα για τις γυναίκες στην Αργυρούπουλη, που συνοδεύτηκε από κακή εμφάνιση. Έτσι θα μπούμε στη β' φάση με έλλειμμα βαθμών (μεταφέρουμε μόνο μία νίκη), αλλά κυρίως, ψυχολογίας.\nΟ Α.Ο.Ν.Α. επέβαλλε από πολύ νωρίς το ρυθμό του και πήρε την πρώτη διψήφια διαφορά στο 13' (22-12) και λίγο μετά πέρασε με δεκαέξι (30-14). Ο Προφήτης έκανε κάποιες προσπάθειες να ανατρέψει την κατάσταση, όμως το περισσότερο που μπόρεσε να μειώσει ήταν οι εννιά πόντοι (45-36, 54-45), καθώς κάθε φορά που φτάναμε εκεί, πότε η Λύρου και πότε η Χατζόγλου ανέβαζαν ξανά το χάντικαπ. Ο Α.Ο.Ν.Α. μας πλήγωσε πολύ με τους αιφνιδιασμούς, καθώς τα πολλά λάθη (26) που έκανε ο Προφήτης κατέληγαν κατά κανόνα σε γρήγορα καλάθια, ενώ και επιθετικά ότι καλό γινόταν προερχόταν από ατομικές ενέργειες και όχι από συνεργασίες. Η Τηλεμάχου αυτή τη φορά σκόραρε αρκετά, όμως δεν ακολουθήθηκε από τις υπόλοιπες, και κυρίως τις άλλες παίκτριες από τις οποίες περιμένουμε σκορ (Μουσούλη, Δροσωτάκη), που δεν μπόρεσαν να βοηθήσουν επιθετικά.\nΟι Δελαγραμμάτικας και Γαρδέλης έκαναν κάποια λάθη, όμως όταν χάνεις με τέτοια διαφορά το τελευταίο που σου φταίει είναι η διαιτησία.\nΟ Προφήτης μπαίνει λοιπόν στους αγώνες της δεύτερης φάσης, όπου με τα υπάρχοντα βαθμολογικά δεδομένα, πρακτικά δεν έχει παρά ελάχιστες πιθανότητες να διεκδικήσει είσοδο στα ημιτελικά. Οφείλουμε βέβαια να παρουσιάσουμε καλό πρόσωπο και να πάρουμε ότι καλύτερο μας αναλογεί μέσα από αυτά τα δύσκολα παιχνίδια.\nΗ βαθμολογία της β' φάσης\nΑ.Ο.Ν.Α.-ΠΡΟΦ.ΗΛΙΑΣ 64-45 (17-10, 37-24, 45-34, 64-45)\nΔΙΑΙΤΗΤΕΣ: Δελαγραμμάτικας, Γαρδέλης\nΑ.Ο.Ν.Α. (Δ. Κουκουζέλης): Λεβέντη 1, Παναγιωτονάκου 10, Λύρου 12, Φωτεινοπούλου 6(1), Παυλοπούλου 2, Καναβούρα 8(2), Πασπαλιάρη, Παπακωνσταντίνου, Λαζαριώτη, Χατζόγλου 17, Ηλιάδη 5, Ψυχογιού 3.\nΠΡΟΦ.ΗΛΙΑΣ (Π. Χλιαουτάκης): Βλάμη 8, Δροσωτάκη 3, Καψοκόλη 7, Τηλεμάχου 18(1), Σπύρη , Ζαχαρία 7, Παπαδοπούλου, Μουσούλη, Μαυρίδου 2.\nΗ φετινή εφηβική ομάδα αποτελείτο μόλις από έξι παιδιά, που όμως έδειξαν μεγάλη προσήλωση και έβγαλαν το πρωτάθλημα αξιοπρεπέστατα, πετυχαίνοντας μάλιστα και μερικές πολύ ωραίες νίκες. Σήμερα ήταν ο τελευταίος (μισός) αγώνας, το υπόλοιπο με τον Εθνικό, στο ματς που είχε διακοπεί λόγω βροχής στο ημίχρονο. Οι έφηβοι μας ήταν πολύ καλοί και κράτησαν τη διαφορά, κερδίζοντας με 68-63. Ο Εθνικός παρά την ήττα του ήταν αυτός που προκρίθηκε, μαζί με Καστέλλα και Ρέντη. Συγχαρητήρια όμως αξίζουν στους αθλητές μας και τον προπονητή τους, Μιχάλη Κεραμειδά, για την μεγάλη προσπάθεια που έγινε, παρά τις αντικειμενικά μεγάλες δυσκολίες, που προέρχονταν κυρίως από τη λειψανδρεία. Τελευταίο ματς στους εφήβους ήταν αυτό για τον εορτάζοντα σήμερα Σωτηρίου, που ήρθε φέτος στην ομάδα, όμως έδειξε να ταιριάζει με τον Προφήτη και μακάρι να μείνει και τα επόμενα χρόνια στους άνδρες. Οι υπόλοιποι είναι και του χρόνου έφηβοι, και είναι ευχής έργον να βρεθούν και άλλα παιδιά, ώστε να δημιουργηθεί μια ακόμα πιο δυνατή ομάδα την επόμενη σεζόν. Οι τελικοί πόντοι του ματς με τον Εθνικό ήταν Μουστάκας 18(2), Μυσιρλής 7(1), Φίλας 25(3), Σωτηρίου 16(2), Ιωαννίδης 2, Παπαδόπουλος.\nΠολύ ωραίο παιχνίδι σήμερα το πρωί για τις παγκορασίδες μας, μέσα σε ευχάριστο και φιλικό κλίμα και απέναντι σε μια καλή αντίπαλο όπως η Ν.Ε.Μ.. Τα κορίτσια έκαναν καλή εμφάνιση, το σκοράρισμα μοιράστηκε και όλοι ευχαριστήθηκαν το παιχνίδι. Συγχαρητήρια στον φίλο προπονητή των Μεγάρων Κώστα Μαργέτη που είναι πρώτα απ' όλα εξαίρετος άνθρωπος και βάζει τις αθλήτριές του στο σωστό δρόμο. Ευχαριστούμε επίσης τη Ν.Ε.Μ. που δέχτηκε το αίτημα μας να αλλάξουμε αμοιβαία έδρες (κανονικά ο αγώνας ήταν να γίνει το απόγευμα στα Μέγαρα), ώστε να μην ταλαιπωρηθούμε εν' όψει του απογευματινού αγώνα των γυναικών. Δεν ευχαριστούμε όμως την ΕΣΚΑΝΑ, που μέχρι να δεχτεί την αλλαγή μας έβγαλε την ψυχή και για "τιμωρία" δε μας έστειλε διαιτητή. Καλύτερα όμως γιατί τον αγώνα σφύριξαν οι δύο προπονητές και όλα πήγαν μια χαρά. Για τον Προφήτη έπαιξαν οι Γκίκα, Μυσιρλή 6, Γκέρμπη, Παπαβασιλείου 4, Παπακωνσταντίνου 4, Παπαδοπούλου Μαρ. 10, Τζωρτζάκη 1, Διονυσίου, Παπαδοπούλου Μυρ. 2.\nΠολύ καλοί ήταν σήμερα οι 2001 στον αγώνα εναντίον του Αλίμου στο λόφο. Οι μικροί του Αλέξη Μιχαλακάκου κόντραραν μια ψηλότερη ομάδα, βγάζοντας ωραίες φάσεις στην επίθεση και παλεύοντας όσο μπορούσαν στην άμυνα. Τον αγώνα διαιτήτευσε ο μπαμπάς Δοντάς, που φαίνεται να "το έχει". Έπαιξαν οι Σκλαβιάδης, Κονταξάκης, Μαστρογιάννης, Μαρκαριάν, Μεσσάρης, Μαθιόπουλος, Δοντάς, Βαφειάδης, Αλεβιζάκης, Κουλεντιανός.\nΤο γκολ του Ρήγα Βοστάνη στο 17' της αναμέτρησης του ΣΕΦ χρύσωσε το χάπι της μέτριας εμφάνισης του Προφήτη κόντρα στα Αστέρια. Η ομάδα του λόφου, έστω και δύσκολα, πήρε το τρίποντο και διατήρησε ακέραιες τις ελπίδες της για άνοδο.\nΣε έναν αγώνα που στα χαρτιά είχε φαβορί, και ήταν ο Προφήτης, η ομάδα μας ευτύχησε να προηγηθεί νωρίς στο σκορ, εκμεταλλευόμενη μια στημένη μπάλα, το κόρνερ του Σπυρόπουλου και την κεφαλιά του Βοστάνη στο πρώτο δοκάρι. Στο υπόλοιπο ματς η ομάδα μας δεν έπιασε καλή απόδοση και παρότι φτάναμε συχνά κοντά στην αντίπαλη περιοχή, οι επιλογές στην τελική πάσα δεν ήταν καλές και δεν μπορούσαμε να απειλήσουμε περισσότερο. Τα Αστέρια είχαν κάποιες καλές στιγμές, ειδικά στο δεύτερο ημίχρονο (στο α' δεν απείλησαν) όμως ο Προφήτης πίσω ήταν σοβαρός και δεν επέτρεψε στους αντιπάλους να πανηγυρίσουν. Γενικότερα το ματς χαρακτηρίστηκε από τραχύτητα, οι καλές φάσεις ήταν λίγες και οι φίλαθλοι που ήρθαν στο ΣΕΦ σίγουρα δεν έμειναν ικανοποιημένοι. Αυτό πάντως που κρατάμε είναι οι τρεις βαθμοί, και σίγουρα στις ομάδες που διεκδικούν στόχους, όπως είμαστε εμείς, είναι πολύ σημαντικό ακόμα και στη μέτρια μέρα τους να παίρνουν το αποτέλεσμα που θέλουν. Με λάθη η διαιτησία του Δημητρίου.\nΔΙΑΙΤΗΤΕΣ: Δημητρίου (Κιούσης, Συκούτρης)\nΣΚΟΡΕΡ: 17' Βοστάνης\nΠΡΟΦ.ΗΛΙΑΣ (Β. Ιωαννίδης): Σπαχίου, Βισβάρδης, Τσάδαρης (66' Γιαλελής), Βισβίκης, Βρουλιδάκης, Λαζάκης, Αλλαϊμπέι (80' Περπερίδης), Διαμάντης, Βοστάνης, Σπυρόπουλος (86' Γεωργακάκος), Σταματέλλος.\nΑΣΤΕΡΙΑ ΔΡΑΠ. (Τ. Δερμάτης): Μηνακάκης, Κεσίδης (55' Διακάκης), Ξουρής (76' Μπούτας), Λαγάνης (84' Νομικός), Σπανός, Σιμάκος, Φέρκο, Πουλίδας, Καλούδης, Μούγγουλης, Παναγιωτόπουλος.\nΗ δυσκολία των μίνι να βάλουν καλάθι σήμερα το πρωί ήταν παροιμιώδης. Έτσι δεν καταφέραμε να πάρουμε κάτι από το παιχνίδι με τον Φοίνικα, που πάντως στο παιχνίδι του α' γύρου μας είχε νικήσει πιο εύκολα. Χωρίς προβλήματα η διαιτησία της Νικολοπούλου. Για τον Προφήτη έπαιξαν οι Αλεβιζάκης, Αμαργιανιτάκης 4, Κονταξάκης, Γαβρίλης 2, Μαστρογιάννης 5(1), Αλεφραγκής 2, Μεσσάρης, Μαθιόπουλος, Τετώρος 4, Σκλαβιάδης, Βαφειάδης.\nΔύσκολα μπορεί κάποιος να εξηγήσει αυτό που έγινε σήμερα το βράδυ στα Καμίνια. Ο Προφήτης για περισσότερο από ένα ημίχρονο, παίζοντας πολύ καλά, είχε βάλει υποθήκη νίκης απέναντι στη Ν.Ε.Μ., κάποια στιγμή όμως έριξε μια κλωτσιά, τα γκρέμισε όλα, έχασε, και έμεινε να αναρωτιέται το "πως" και το "γιατί".\nΤο εκπληκτικό αμυντικά δεύτερο δεκάλεπτο ήταν αυτό που φάνηκε να εδραιώνει τον Προφήτη στη θέση του οδηγού. Στο χρονικό διάστημα αυτό, δεχτήκαμε μόλις τέσσερις πόντους, όλους από βολές, και παίρνοντας ψυχολογία από τις δυνατές μας άμυνες ελέγχαμε πλήρως το παιχνίδι. Στο 26' το σκορ έγινε 39-26, με τρίποντο του Φωστέρη, και όλα έμοιαζαν να πηγαίνουν ιδανικά, αλλά σε εκείνο το σημείο η επίθεσή μας για μεγάλο χρονικό διάστημα εξαφανίστηκε και τα Μέγαρα, που στο πρόσωπο του Παπαδόπουλου βρήκαν τον ηγέτη που έψαχναν, άρχισαν να ροκανίζουν σιγά-σιγά για να περάσουν μπροστά με 39-40 στο 32'. Αντίθετα ο Προφήτης δεν κατάφερε σε κανένα σημείο του αγώνα να βρει ένα σταθερό σημείο αναφοράς στην επίθεση, ενώ ήταν φανερό πως δεν ήταν δυνατό να βγάλουμε όλο το ματς παίζοντας στα όρια, αφού ρόλο έπαιξε και ο παράγοντας κούραση. Τελευταίο μας προβάδισμα ήταν το 42-40, με γκολ-φάουλ του Πιστιόλη. Η Ν.Ε.Μ. με τρίποντο του Θεοδόση πέρασε πάλι με 42-43, έκανε το 42-45 (35') με τον Στασινόπουλο, και από τότε δεν ξανακοίταξε πίσω. Ο Προφήτης έκανε προσπάθειες να επιστρέψει, όμως πια το ματς είχε πάρει το δρόμο του, και η κυριαρχία της Ν.Ε.Μ. επεκτάθηκε και στον τομέα των ριμπάουντ, που ο Προφήτης μέχρι το 35' περίπου, δεδομένης και της μεγάλης διαφοράς στα κορμιά, τα είχε πάει πολύ καλά. Προς το τέλος όμως χάθηκαν πολλά κρίσιμα αμυντικά, φυσικό επόμενο ήταν και οι κακές επιλογές στην επίθεση και τα Μέγαρα, εκ των διεκδικητών της ανόδου, έφυγαν από τα Καμίνια με το πανάκριβο ροζ φύλλο.\nΣωστή στα σφυρίγματά της η Αρφαρά, ο Κραψίτης έβαλε κι αυτός το χεράκι του στην ανατροπή του σκορ.\nΜεταξύ των θεατών του αγώνα, ο παλιός παίκτης μας Μπάμπης Παπούλιας. Μαζί του είχε τον ενάμιση έτους γιο του, Δημήτρη, μελλοντικό παίκτη του Προφήτη!\nΠΡΟΦ.ΗΛΙΑΣ-Ν.Ε.ΜΕΓΑΡΙΔΑΣ 50-53 (11-12, 28-16, 39-35, 50-53)\nΔΙΑΙΤΗΤΕΣ: Αρφαρά, Κραψίτης\nΠΡΟΦ.ΗΛΙΑΣ (Π. Κάσσης): Χαραλαμπίδης 8, Φωστέρης 12(1), Ευσταθίου 5, Πιστιόλης 5, Κεραμειδάς 2, Κουκουβάκης 10, Καψοκόλης 3, Κάτσικας 5, Ντάσκας.\nΝ.Ε.ΜΕΓΑΡΙΔΑΣ (Α. Βελέγκας): Στασινόπουλος 7(1), Τσολάκος Ε., Κουλουριώτης 5(1), Μακρυγιάννης 5, Στεφάνου 8, Τσολάκος Κ. 5, Παπαδόπουλος 14(2), Θεοδόσης 9(1).\nΔε χωράει κριτική για το ματς απέναντι στους πρωτοπόρους του ομίλου, που χωρίς να πιεστούν κέρδισαν με 75-27. Οι δικοί μας πάντως είναι αλήθεια πως προσπάθησαν για το καλύτερο και πάλεψαν όσο μπορούσαν. Έπαιξαν οι Αμαργιανιτάκης 10, Μυσιρλής 13(1), Παπαδόπουλος, Μανιουδάκης 2, Τετώρος 2.\nΧθες το πρωί έγινε στο λόφο ο καταπληκτικός φιλικός αγώνας των "μωρών" του Προφήτη και του Φοίνικα, και το blog σας κάνει δώρο πλούσιο φωτορεπορτάζ! Σε μερικές εικόνες οι εκφράσεις των πιτσιρικάδων είναι όλα τα λεφτά! Χωρίς άλλα λόγια, απολαύστε το!


Ευτυχής μετά το ταξίδι στην καρδιά του βράχου | Flash.gr\nFlash.gr / Πολιτισμός / Ευτυχής μετά το ταξίδι στην καρδιά του βράχου\nΕυτυχής μετά το ταξίδι στην καρδιά του βράχου\nFLASH TEAM 01.03.2017 | 21:00\nΑφού πέρασε μία εβδομάδα “εντοιχισμένος” μέσα σε έναν βράχο βάρους 12 τόνων, ο 44χρονος Γάλλος καλλιτέχνης Αμπραάμ Πουανσεβάλ βγήκε σήμερα, “ελαφρώς ζαλισμένος” από την τρύπα όπου “ταξίδευε σαν αστροναύτης”, στο Παλέ ντε Τοκιό, στο Παρίσι.\nΟ Πουανσεβάλ, γνωστός για τις εκκεντρικές “παραστάσεις” του, είχε μπει την περασμένη Τετάρτη στον βράχο, όπου είχε σκαλίσει μια τρύπα σε μορφή καθισμένου ανθρώπου.\nΣτη συνέχεια, τα δύο μισά του βράχου έκλεισαν ερμητικά και ο καλλιτέχνης ξεκίνησε αυτό που ο ίδιος αποκάλεσε “ταξίδι στο εσωτερικό της πέτρας” και “μορφή κρυσταλλοποίησης ή απολίθωσης”.\n“Η καρδιά του βράχου είχε σκαλιστεί για να ταιριάζει στη σιλουέτα μου, σε λίγο μεγαλύτερες διαστάσεις για να μπορώ να κινούμαι ελαφρώς. Υπήρχαν μικρές κόγχες στο πλάι για να αποθηκεύω νερό και τροφή” εξήγησε ο ίδιος.\nΜια κάμερα, τοποθετημένη μέσα στον βράχο, μετέδιδε την “παράσταση” του Πουανσεβάλ ώστε το κοινό να μπορεί να την παρακολουθεί απευθείας.\nΤην περασμένη Παρασκευή, όντας μέσα στον βράχο, ο καλλιτέχνης μίλησε στο Γαλλικό Πρακτορείο και εξήγησε ότι με τον τρόπο αυτό “ταξιδεύει χωρίς να κινείται, σαν να ήταν αστροναύτης” και ότι δεν αισθάνεται καθόλου καταπιεσμένος.\n“Το δυσκολότερο πράγμα είναι να οργανώσω τον ύπνο μου. Δεν ξέρω ποτέ αν κοιμάμαι πολύ ή λίγο, είναι παράξενο. Έχω μια αίσθηση του χρόνου, για το πότε ανοίγει το μουσείο, επειδή ακούω διάφορους ήχους αλλά δεν καταλαβαίνω αν είναι μέρα ή νύχτα”, αφηγήθηκε.


Αρχική/Ειδήσεις/Πολιτική/Ποια είναι η Πελοποννήσια ευρωβουλευτής της Γαλλίας που βραβεύτηκε στο Παρίσι\nΗ γιατρός και πρόεδρος του COVAX Χρυσούλα Ζαχαροπούλου τιμήθηκε ως «Γυναίκα Πολιτικής Επιρροής» για το 2021.\nanagnostis newsroom Follow on Twitter Send an email 2 Δεκ 2021 - 16:50Ενημερώθηκε: 2 Δεκ 2021 - 18:15\nΦώτο: fb (Χρήστος Ζαχαρόπουλος)\nΗ Ευρωβουλευτής της Γαλλίας και πρόεδρος του COVAX Χρυσούλα Ζαχαροπούλου, με τη συμμετοχή και άλλων προσωπικοτήτων, βραβεύθηκε από το FAMMESLNFLUECE POLITIQE, ως «ΓΥΝΑΙΚΑ ΠΟΛΙΤΙΚΗΣ ΕΠΙΡΡΟΗΣ» για το 2021, σε τελετή που έγινε στο Παρίσι.\nΜετά την βράβευσή της η Ευρωβουλευτής με καταγωγή, μεταξύ άλλων, και από τη Γορτυνία Αρκαδίας δήλωσε τα εξής:\n«Είναι τιμή και περηφάνεια για το βραβείο που έλαβα. Το μήνυμά μου προς όλα τα κορίτσια και τις γυναίκες. Πρέπει να πιστεύετε στον εαυτό σας, να δουλέψετε σκληρά και να μην αφήσετε ποτέ τα όνειρά σας να χαθούν. Η κοινωνία μας χρειάζεται τις ικανότητες και τις δεσμεύσεις μας, για ένα καλύτεροι κόσμο».\nΓεννημένη στη Σπάρτη, η Χρυσούλα Ζαχαροπούλου είναι, σύμφωνα με δήλωσή της, πρώτα και κύρια γιατρός. Κι αυτό, παρότι από τις τελευταίες ευρωεκλογές αποτελεί μέλος του ευρωπαϊκού κοινοβουλίου, στις τάξεις του κόμματος του Γάλλου προέδρου Εμανουέλ Μακρόν.\nΗ 45χρονη χειρουργός γυναικολόγος ολοκλήρωσε μέρος των σπουδών της στη Ρώμη, ασκεί τα καθήκοντά της ως γιατρός σε νοσοκομείο του Παρισιού και διατηρεί την έδρα της ευρωβουλευτή στο Στρασβούργο και τις Βρυξέλλες, αποτελώντας έτσι την προσωποποίηση της ενωμένης Ευρώπης.\nΗ κόρη του Νίκου Ζαχαρόπουλου, πρώην αντιδημάρχου του δήμου Σικυωνίων στην Κορινθία, δηλώνει άλλωστε «βαθύτατα Ευρωπαία».\nΗ Ελληνίδα επιστήμονας και εκλεγμένη στην Ευρώπη έχει τιμηθεί στο παρελθόν με το παράσημο του «Ιππότη του Εθνικού Τάγματος της αξίας» για την προσφορά της στην ενημέρωση της κοινωνίας των Κρατών και των Θεσμών της Ευρωπαϊκής Ένωσης σε θέματα που άπτονται της ιατρικής επιστήμης και κυρίως της πάθησης της ενδομητρίωσης.\nΌταν ο κορωνοϊός χτύπησε την πόρτα της Γαλλίας, θορυβημένη από την εφιαλτική εικόνα που έφτανε σε όλο τον κόσμο από τη βόρεια Ιταλία τον Μάρτιο του 2020, φόρεσε και πάλι τη λευκή ποδιά και δήλωσε το «παρών» στην πρώτη γραμμή της ιατρική μάχης.\n«Δεν δίστασα λεπτό. Για εμένα ήταν το απολύτως φυσικό. Αφού δίνουμε τον όρκο του Ιπποκράτη, αποτελούμε μέλη μιας μεγάλης οικογένειας. Είμαστε γιατροί για μια ζωή» έλεγε τότε.\nΈκτοτε, μεταξύ του βεβαρημένου προγράμματός της στην Ευρωβουλή και της προσωπικής της ζωής, πλάι στον επίσης γιατρό σύζυγό της, εργαζόταν στην πρώτη υποδοχή ασθενών στο στρατιωτικό νοσοκομείο Σαν Μαντέ της Γαλλίας.\nΠριν ακόμη ασχοληθεί με την ευρωβουλή, η Χρυσούλα είχε επισκεφτεί δεκάδες φορές την Αφρική και είχε γίνει κοινωνός της ανάγκης για αλληλεγγύη προς τις φτωχότερες χώρες της Μαύρης Ηπείρου, ειδικά σε ό, τι αφορά στην υγεία και την πρόληψη.\nΈνθερμη υποστηρικτής και συμπρόεδρος του προγράμματος COVAX, η Ελληνίδα γιατρός μάχεται για την παράδοση δόσεων του εμβολίου σε χώρες που το έχουν ανάγκη. Σε πρόσφατη τοποθέτησή της, δήλωσε πως με τη δέσμευση της ΕΕ για παράδοση 250 εκατομμυρίων δόσεων μέσω COVAX, αποδεικνύεται η «εμβολιαστική αλληλεγγύη».\nΗ Ζαχαροπούλου έχει στηλιτεύσει άλλωστε την πολιτική άλλων χωρών, όπως η Κίνα, που δεν έχουν συνεισφέρει όσο θα όφειλαν στην αντιμετώπιση της πανδημίας σε αναπτυσσόμενες χώρες.\nΑπό την πρώτη στιγμή εξάλλου, αντέκρουσε τις φωνές που έβλεπαν με διστακτικότητα την δωρεά εμβολίων από την ΕΕ, λέγοντας πως αν αφήσουμε τις χώρες της Αφρικής στο έλεος της πανδημίας, τότε κινδυνεύουμε να «εκθρέψουμε» νέες, πιο επικίνδυνες μεταλλάξεις του ιού.\nΣπάρτη Γορτυνία Παρίσι δήμος Σικυωνίων\nAναβαθμίζεται ενεργειακά το Πανεπιστημιακό Νοσοκομείο Ρίου\nΠελοπόννησος: Πιάστηκαν χωρίς μάσκα σε λαϊκή αγορά και καταστήματα\n15 Ιαν 2022 - 08:15\nΠελοπόννησος: Αυξήθηκαν οι νοσηλείες από κορωνοϊό\n11 Ιαν 2022 - 08:19


ΤΕΛΙΚΟ: Ρούμπιν Καζάν – Ολυμπιακός 0-1 | Αθλητικά - Ειδήσεις NewsIt.gr\nΤΕΛΙΚΟ: Ρούμπιν Καζάν – Ολυμπιακός 0-1\nΤελευταία ενημέρωση: 14.02.2012 | 14:56\nΠρώτη δημοσίευση: 14.02.2012 | 12:12 - Να βάλουν τις βάσεις για πρόκριση στους “16” του Γιουρόπα Λιγκ θέλουν οι “ερυθρόλευκοι” που κοντράρονται στην παγωμένη Μόσχα με την Ρούμπιν Καζάν\n- Με γκολ του Φουστέρ στο 71΄ο Ολυμπιακός μπήκε μπροστά στο σκορ\n- Αποβλήθηκε ο Μέγιερι, έπιασε πέναλτι του Νάτσο ο Κάρολ στο 73΄\n- Παρακολουθήστε όλα όσα γίνονται στο Λουζνίκι\nΠιέζει η Ρούμπιν, δύο λεπτά ακόμα για τα 90΄.\n83' Αλλαγή για την Ρούμπιν. Ο Κασάεφ αντί του Ριασάντσεφ.\n82΄Αλλαγή για την Ρούμπιν. Ο Μάρτινς αντί του Βαλντές.\n81΄Αλλαγή για τον Ολυμπιακό. Ο Μοντέστο αντί του Τζιμπούρ.\n78΄Σουτ του Μιραλάς, πάνω από τα δοκάρια.\n77΄Κίτρινη στον Μαρκάνο.\nΤο ματς έχει πάρει φωτιά...\n76΄Ο Κάρολ έπιασε το πέναλτι του Νάτσο!!!\n74΄ Ο Κάρολ αντί του Φουστέρ. Ντεμπούτο για τον Ιρλανδό με την φανέλα του Ολυμπιακού.\n73΄ΠΕΝΑΛΤΙ ΓΙΑ ΤΗΝ ΡΟΥΜΠΙΝ ΚΑΙ ΑΠΟΒΟΛΗ ΓΙΑ ΤΟΝ ΜΕΓΙΕΡΙ! Ο Ούγγρος ανέτρεψε τον Καραντενίζ και ο διαιτητής έδειξε πέναλτι και κόκκινη κάρτα.\n71΄ΓΚΟΛ ΓΙΑ ΤΟΝ ΟΛΥΜΠΙΑΚΟ! Από το κόρνερ οι αμυντικοί της Ρούμπιν δεν μπορούν να διώξουν και ο Φουστέρ με δυνατό σουτ έστειλε τη μπάλα στα δίχτυα.\n70΄ΔΟΚΑΡΙ ΓΙΑ ΤΟΝ ΟΛΥΜΠΙΑΚΟ! Η κεφαλιά του Τοροσίδη μετά το φάουλ σταμάτησε στο οριζόντιο δοκάρι.\n69΄Κίτρινη κάρτα στον Νάτσο.\nΟ Ολυμπιακός δεν μπορεί να κρατήσει τη μπάλα στο δεύτερο ημίχρονο, είναι φανερό πως κάποιοι έχουν ξεμείνει από "ανάσες".\n66΄Κίτρινη κάρτα στον Παπάζογλου.\n59΄Η Ρούμπιν έχει ισορροπήσει στο ξεκίνημα του δευτέρου ημιχρόνου.\n56΄Κίτρινη κάρτα στον Μιραλάς.\n50΄Πολύ καλή σέντρα από τον Τοροσίδη, αλλά Μακούν και Τζιμπούρ δεν μπορούν να σπρώξουν τη μπάλα στα δίχτυα.\n48΄Ευκαιρία για την Ρούμπιν! Σε θέση βολής ο Βαλντές, πιάνει εξαιρετικό σουτ, αλλά εξίσου εντυπωσιακή είναι και η επέμβαση του Μέγιερι.\nΣτο νοσοκομείο της Μόσχας ο Ολαφ Μέλμπεργκ, ο οποίος αποχώρησε τραυματίας στο 32'. Ο Σουηδός χτύπησε στο κεφάλι και έχει προσωρινή απώλεια μνήμης και θα υποβληθεί σε μια σειρά εξετάσεων για να διαπιστωθεί η σοβαρότητα της κατάστασής του.\n46΄ Έναρξη β΄ ημιχρόνου. Αλλαγή για την Ρούμπιν. Ο Ανσάλντι αντί του Ντιαντιούν.\nΗμίχρονο (Μόνο το γκολ λείπει από τον Ολυμπιακό. Πολύ καλή εμφάνιση στο πρώτο ημίχρονο. Έχει απειληθεί ελάχιστα και έχει δημιουργήσει φάσεις για γκολ αλλά τα χαλάει στην τελική προσπάθεια)\nΔύο λεπτά επιπλέον χρόνου.\n45΄Από το λάθος του Μπογκέτι ο Τζιμπούρ βρέθηκε σε εξαιρετική θέση αλλά δίστασε να σουτάρει και η ευκαιρία χάθηκε.\n39΄Ευκαιρία για τον Ολυμπιακό. Από την κάθετη πάσα του Μανιάτη, ο Τζιμπούρ βγαίνει απέναντι από τον Αρλάουσκις αλλά το σουτ το Αλγερινού κοντράρει την τελευταία στιγμή ο Μπογκέτι. Στην εξέλιξη της φάσης ο Μανιάτης δεν μπορεί να εκματελλευτεί την κακή εκτίμηση του τερματοφύλακα της Ρούμπιν, πιάνοντας αέρα.\n34΄Απευθείας εκτέλεση φάουλ του Νάτσο, μπλοκάρει εύκολα ο Μέγιερι.\n32΄Δεν άντεξε άλλο ο Μέλμπεργκ. Ο Παπάζογλου αντί του Σουηδού. Αναγκαστική αλλαγή για τον Ολυμπιακό.\n25΄Αν και αρχικά ζήτησε αλλαγή, ο Μέλμπεργκ επιστρέφει!\n23΄Ο Μέλμπεργκ τραυματίστηκε σε σύγκρουση του με τον Μέγιερι και δεν μπορεί να συνεχίσει.\n19΄Κίτρινη κάρτα στον Καραντενίζ.\n18΄Ευκαιρία για τον Ολυμπιακό. Από την πάσα του Τζιμπούρ, ο Χολέμπας κάνει το διαγώνιο σουτ, μόλις άουτ η μπάλα.\n16΄Ευκαιρία για τον Ολυμπιακό. Μιραλάς και Μακούν έπαιξαν εξαιρετικά το 1-2 αλλά το σουτ του Βέλγου πέρασε παράλληλα απότην εστία.\n14΄Καλή στιγμή για τον Ολυμπιακό. Από την κακή απομάκρυνση του Μπογκέτι, ο Μανιάτης ανενόχλητος σουτάρει με δύναμη αλλά άουτ.\n13΄Ωραία προσπάθεια και σουτ από τον Βαλντές, μπλοκάρει ο Μέγιερι.\n5΄Πιο επιθετικός ο Ολυμπιακός στο ξεκίνημα.\nΑνέβηκε λίγο η θερμοκρασία. Στους -12 βαθμούς κελσίου τώρα στο Λουζνίκι. Όλα έτοιμα για την σέντρα.\nΡούμπιν Καζάν (Κούρμπαν Μπερντίεφ): Αρλάουσκις, Κουζμίν, Σέζαρ Νάβας, Μπογκέτι, Σαρόνοφ, Ριασάντσεφ, Νέμοφ, Γκογκντενίζ Καραντενίζ, Νάτσο, Βαλντέζ, Ντιαντουίν.\nΟλυμπιακός (Ερνέστο Βαλβέρδε): Μέγιερι, Τοροσίδης, Μέλμπεργκ, Μαρκάνο, Χολέμπας, Ορμπάιθ, Μανιάτης, Μακούν, Μιραλάς, Φουστέρ, Τζιμπούρ\nΔιαιτητής: Μίλοραντ Μάζιτς (Σέρβια)\n12:51 Ελάχιστος κόσμος στις κερκίδες. Περίπου 500 Ρώσοι και 150 Έλληνες σε ένα αχανές γήπεδο. Μπορεί να είναι και αρνητικό ρεκόρ προσέλευσης σε φάση των 32 ευρωπαϊκής διοργανώσης.\n12:25 Οι ποδοσφαιριστές των δύο ομάδων κάνουν την εμφάνιση τους στον αγωνιστικό χώρο. Η λέξη ζέσταμα, μάλλον, δεν ταιριάζει πολύ με αυτές τις συνθήκες...\n12:30 Οι δύο ομάδες δεν έχουν βγει ακόμα για ζέσταμα!\n12:25 Περίπου 150 φίλοι των "ερυθρόλευκων" έχουν πάρει ήδη θέση στις εξέδρες.\nΓύρω στις 12:00, άνθρωποι της Ουέφα μέτρησαν την θερμοκρασία στο Λουζνίκι και το ματς θα διεξαχθεί κανονικά. - 14 βαθμούς Κελσίου αυτή την ώρα στη Μόσχα.


Οι ξένοι εκτιμούν καλύτερα από εμάς την αξία του Ελληνισμού - lastpoint.gr\nΟι ξένοι εκτιμούν καλύτερα από εμάς την αξία του Ελληνισμού\n25/08/2019 24/08/2019 1 Σχόλιο\tΕΛΛΑΔΑ, ΙΣΤΟΡΙΑ, ΠΟΛΙΤΙΣΜΟΣ\nΚαταρχήν να δούμε τι είναι Ελληνισμός.\nΕλληνισμός είναι η ανάπτυξη του Ελληνικού κόσμου, η μετατροπή του σε παγκόσμιο φαινόμενο. Είναι η αυθόρμητη ολοκλήρωση του Ελληνικού Πνεύματος. Ό,τι υψηλό και ωραίο πρόσφερε ο Ελληνικός Κόσμος στον Παγκόσμιο Πολιτισμό. Μεγάλη προσφορά είναι η Ελληνική γλώσσα, η οποία είναι μητέρα όλων των ευρωπαϊκών γλωσσών και όχι μόνο. Διάσημοιγλωσσολόγοι ονομάζουν τις ευρωπαϊκές γλώσσες κρυπτοελληνικές. Η Ελληνική Γλώσσα είναι το μεγαλύτερο και σημαντικότερο πνευματικό επίτευγμα της ανθρωπότητας, που γονιμοποίησε όλες τις άλλες γλώσσες. Η μελέτη της θεμελιώνει αυτό που η σύγχρονη γλωσσολογία ονομάζει φιλοσοφία της γλώσσας. Δεν είναι απλώς μία γλώσσα, αλλά φορέας πολιτισμού, φιλοσοφίας, αρετής.Τα τελευταία χρόνια, μάλιστα, παρατηρείται μία τάση για επιστροφή τουπαγκόσμιου πολιτισμού στο πνεύμα και τη γλώσσα των Ελλήνων.\nΈτσι, βλέπουμε το διεθνούς εμβέλειας CNN να προβάλλει το πρόγραμμα Hellenic Quest ηλεκτρονικής εκμάθησης της Ελληνικής γλώσσας. Ο πρόεδρος της εταιρίας Apple Τζον Σκάλι, είπε: Αποφασίσαμε να προωθήσουμε το πρόγραμμα εκμάθησης της Ελληνικής γλώσσας, επειδή η κοινωνία μας χρειάζεται ένα εργαλείο που θα της επιτρέψει να αναπτύξει τη δημιουργικότητά της, να εισαγάγει καινούριες ιδέες και θα της προσφέρει γνώσεις περισσότερες από όσες ο άνθρωπος μπορούσε ως τώρα να ανακαλύψει!..\nΜε άλλα λόγια, πρόκειται για μία εκδήλωση της τάσης για επιστροφή του παγκόσμιου πολιτισμού στο πνεύμα και τη γλώσσα των Ελλήνων.\nΟ Γερμανός φιλόσοφος Martin Hedeggen γράφει: «Η αρχαία ελληνική γλώσσα ανήκει στα πρότυπα μέσα από τα οποία προβάλλουν οι πνευματικές δυνάμεις της δημιουργικής μεγαλοφυΐας, διότι αναφορικά προς τις δυνατότητες που παρέχει στην σκέψη, είναι η πιο πνευματώδης, η πιο ισχυρή απ’ όλες τις γλώσσες του κόσμου».\nΟ Αντουάν Τενεβίλ, Γάλλος Ελληνιστής, καθηγητής Πανεπιστημίου γράφει: «Σε μία περίοδο αβεβαιότητας για το μέλλον πιστεύω πραγματικά, ότι στα αρχαία ελληνικά κείμενα βρίσκονται όλες οι απαντήσεις στα σημερινά προβλήματα.\nΙδιαίτερα βοηθούν τα παιδιά και τους νέους να καταλάβουν τι σημαίνει ζωή, πού πηγαίνουν και πού πρέπει να πηγαίνουν. Οι νέοι βοηθούνται να ξεπεράσουν πολλά από τα σημερινά τους προβλήματα και ιδιαίτερα τα ναρκωτικά. Η αρχαία ελληνική Γραμματεία δείχνει τον λόγο για τον οποίο πρέπει να ζει κανείς. Και μέσα της βρίσκεις χίλιους λόγους να ζήσεις και να έχεις στη ζωή σου ελπίδες και σκοπούς. Προσφέρει μία απάντηση στα «υπαρξιακά» προβλήματα και σου ανοίγει πολλούς δρόμους».\nΣτην Ελλάδα, όμως, τι γίνεται; Απλούστατα: Απαξιώνουμε τα αρχαία ελληνικά! Από υπεύθυνα πρόσωπα ακούμε: Τα αρχαία ελληνικά είναι νεκρή γλώσσα. Η διδασκαλία των αρχαίων στο Γυμνάσιο είναι παρά φύσιν. Ζητούν την κατάργηση της διδασκαλίας των αρχαίων από το πρωτότυπο στα Γυμνάσια, διότι «δεν καλλιεργείται επαρκώς η νέα ελληνική γλώσσα με το ισχύον ωρολόγιο πρόγραμμα, ενώ παράλληλα νοθεύεται το γλωσσικό αίσθημα των παιδιών που κάνουν διαρκώς αυθαίρετες αναγωγές και συγκρίσεις με την αρχαία και μάλιστα με την αττική γλώσσα, που είναι τόσο απομακρυσμένη από τη σύγχρονη γλώσσα».\nΟυδέν ψευδέστερον. Όλοι οι μεγάλοι Νεοέλληνες λογοτέχνες γνώριζαν άριστα αρχαία ελληνικά. Όποιος ξέρει καλά αρχαία ελληνικά ξέρει καλά και νέα ελληνικά. Ο μεγάλος διδάσκαλος του Γένους Αδαμάντιος Κοραής διακήρυξε: «Όποιος χωρίς την γνώσιν της Αρχαίας επιχειρεί να μελετήση και ερμηνεύση την Νέαν, ή απατάται ή απατά».\nΚάτι ανάλογο υποστήριξε και ο Ευάγγελος Παπανούτσος: «Δεν μπορεί κανείς να μιλήσει και να γράψει σωστά την δημοτική, αν δεν πατάει στέρεα στη γνώση της αρχαίας κλασικής γλώσσας».\nΟ Min Xova Τσέν, Κινέζος Λόγιος γράφει: «Ήθελα οι Κινέζοι να πληροφορηθούν περισσότερο για το μεγαλείο του αρχαίου ελληνικού πολιτισμού. Γι’ αυτό και μετέφρασα τους αρχαίους Έλληνες κλασικούς κατ’ ευθείαν από την αρχαιοελληνική γλώσσα και όχι μέσω της αγγλικής. Τα έπη του Ομήρου δεν είχαν ποτέ μεταφρασθή κατ’ ευθείαν από το πρωτότυπο. Προσπάθησα να τα αποδώσω όσο το δυνατό με μεγαλύτερη ακρίβεια και σεβασμό στο ύφος του Ομήρου. Ήθελα να τους δείξω την ιδέα που είχε ο Όμηρος για τον κόσμο, την κοινωνία, τον άνθρωπο.\nΓι’ αυτό και οι μεταφράσεις μου εκτιμήθηκαν από τους συναδέλφους μου. Επί πλέον δεν απαντώνται έπη και ηρωική ποίηση στον κινέζικο πολιτισμό».\nΟ Βίκτωρ Χάνσον Αμερικανός καθηγητής Πανεπιστημίου: «Τα ελληνικά εξακολουθούν να είναι το αθάνατο νερό που δίνει ζωή στη μάθηση, ένα δώρο που η απόκτησή του μπορεί να αλλάξει τον τρόπο που δουλεύει ο νους του ανθρώπου».\nΟ J. Vanorves, Πρύτανης της Φιλοσοφικής Σχολής του Πανεπιστημίου των Παρισίων: «Στο γραμματικό πεδίο η Ελληνική γλώσσα υπερέχει απέναντι σε όλες τις άλλες γλώσσες από την ακρίβεια των μορφημάτων της που κάνει καθαρή την δημιουργία λέξεων, από την ακρίβεια της σύνταξης που αποδίδει στη νόηση όλη την αξία της ακολουθώντας την σε όλες τις διακυμάνσεις της. Ουδέποτε σφυρηλατήθηκε ωραιότερο εργαλείο για να εκφρασθή η ανθρώπινη σκέψη».\nΟ James Hillman, Αμερικανός ψυχολόγος γράφει: «Η Ελλάδα συγκροτεί και μορφώνει τον νου μας. Ακόμη και η ιδέα της ιδέας είναι Ελληνική».\nΟ Ιωάννης Ντ’ Ορνεσσόν, Γάλλος χρονικογράφος, γράφει: «Η γαλλική γλώσσα δεν έπεσε από τον ουρανό, αλλά έχει τις ρίζες της στους Έλληνες τραγικούς, φιλοσόφους και ιστορικούς, καθώς και στον Βιργίλιο και τον Οράτιο.\nΗ Ζακλίν Ντε Ρομιγύ, Γαλλίδα Ακαδημαϊκός (έγραψε 28 βιβλία για την αρχαία Ελλάδα) ανάμεσα στα τόσα πολλά και ωραία που έχει δηλώσει πολλές φορές για την Ελλάδα ανέφερε και τα εξής: «Η Αρχαία Ελλάδα μας προσφέρει μία γλώσσα για την οποία θα πω ακόμη μία φορά ότι είναι Οικουμενική.\nΌλος ο κόσμος πρέπει να μάθει ελληνικά, γιατί η Ελληνική μας βοηθάει πρώτα απ’ όλα να καταλάβουμε την δική μας γλώσσα. Η Ρομιγύ λέει αυτά όχι μόνον για το πλήθος των ελληνικών λέξεων που πήραν οι ευρωπαϊκές γλώσσες, αλλά εννοεί και τους κανόνες της Γραμματικής και του Συντακτικού, τον τρόπο έκφρασης και σύνταξης. Από την ελληνική έμαθαν την Γραμματική και το Συντακτικό.\nΤο θέμα αυτό το επιβεβαιώνει και ο Γερμανός ιστορικός καθηγητής του Πανεπιστημίου Μάρμπουγκ Θεόδωρος Μπιρτ, ο οποίος γράφει: «Το ότι εμείς οι Γερμανοί διακρίνουμε το ρήμα και το ουσιαστικό, τις κλίσεις και τις εγκλίσεις των ρημάτων και τις μορφές των χρόνων και διαπιστώνουμε σε όλα αυτά την ύπαρξη νόμων, είναι διότι τα παραλάβαμε από τους Ρωμαίους, οι δε Ρωμαίοι τα παρέλαβαν δουλικώς από τους Έλληνες…\nΗ Ρομιγύ συνεχίζει: «Η ελληνική παρουσία βρίσκεται ακόμη παντού. Στο λεξιλόγιό μας, στην καθημερινή μας ζωή. Είναι απίστευτη η επίδραση που άσκησαν σε όλες τις εποχές και σε πολλές χώρες τα ελληνικά έργα, οι ελληνικές λέξεις. Ο πανηγυρικός του Ισοκράτους είναι ένα εγκώμιο της Αθήνας, που πέτυχε ώστε ο όρος αυτός «πανηγυρικός» να σημαίνει εγκώμιο ακόμη και στις σύγχρονες γλώσσες.\nΟ Γουίλ Ντυράντ (1885-1981) Αμερικανός ιστορικός καθηγητής Πανεπιστημίου γράφει: «Το αλφάβητό μας προήλθε από την Ελλάδα διά της Κύμης και της Ρώμης». Η γλώσσα μας βρίθει Ελληνικών λέξεων. Η επιστήμη μας εσφυρηλάτησε μία διεθνή γλώσσα διά των Ελληνικών όρων. Η Γραμματική μας και η ρητορική μας ακόμα και η στίξη και η διαίρεση σε παραγράφους είναι Ελληνικές εφευρέσεις.\nΤα λογοτεχνικά μας είδη είναι Ελληνικά, το λυρικό, η ωδή, το ειδύλλιο, το μυθιστόρημα, η πραγματεία, η προσφώνηση, η βιογραφία, η ιστορία και προπαντός το δράμμα. Και όλες σχεδόν αυτές οι λέξεις είναι ελληνικές. Οι όροι και οι μορφές του σύγχρονου δράματος – τραγωδία, παντομίμα είναι ελληνικές».\nΕρχόμαστε τώρα στον υπολογιστή των Αντικυθήρων, ο οποίος είναι ο πρώτος παγκόσμιος υπολογιστής. Είναι ένα αστρονομικό όργανο μεγάλης ακρίβειας. Αποτελεί μία πολύπλοκη σύνθεση 30 οδοντωτών τροχών (γραναζιών), στους οποίους συμπεριλαμβάνεται και ένα διαφορικό γρανάζι, που ετίθετο σε κίνηση με μία χειρολαβή. Το όργανο έδειχνε τις κινήσεις του Ηλίου, της Γης και της Σελήνης και χρησιμοποιούνταν για αστρονομικούς και ημερολογιακούς σκοπούς.\nΟ υπολογιστής των Αντικυθήρων απασχόλησε πολλούς μελετητές Έλληνες και ξένους μέχρι να διαπιστώσουν περί τίνος πρόκειται. Έτσι, ο μηχανισμός των Αντικυθήρων δεν αποτέλεσε απλώς μία αφετηρία για την άνθηση της ωρολογοποιίας στην Ευρώπη, αλλά έδωσε και μία άλλη διάσταση στην εξέλιξη αυτή, που οδήγησε στις υπολογιστικές μηχανές και τους αυτοματισμούς.\nΟ μηχανισμός των Αντικυθήρων είναι ο πρώτος πολυσύνθετος υπολογιστής της ιστορίας, η κορύφωση μιας εξελικτικής πορείας από τον απλό άβακα του Παλαμήδη (αριθμητήριο) στις σύνθετες υπολογιστικές μηχανές.\nΟι Έλληνες κατάφεραν για πρώτη φορά να δημιουργήσουν έναν μηχανισμό που εκτελεί αυτομάτως υπολογισμούς και έθεσαν τις βάσεις για την μετέπειτα τεχνολογική πρόοδο. Ατράνταχτες αποδείξεις αυτού του γεγονότος η ύπαρξη του υπολογιστή των αντικυθήρων και του βυζαντινού ηλιακού ωρολογίου και ημερολογίου.\nΗ γνώση αυτών πέρασε από τους Έλληνες στους Άραβες και έπειτα με τις σταυροφορίες στους Δυτικούς, που αργότερα ανέδειξαν τον σύγχρονο τύπο του ηλεκτρικού πλέον υπολογιστή, το γνωστό μας «κομπιούτερ» (computer).\nΟ καλύτερος επίλογος μιας αναφοράς για τον υπολογιστή των Αντικυθήρων, είναι αυτός του Άρθουρ Κλαρκ, μηχανικού και διάσημου συγγραφέα έργων επιστημονικής φαντασίας, ο οποίος, αφού πρώτα παρατηρεί ότι ο Γαλιλαίος εδίδαξε τον δρόμο για την κατανόηση του σύμπαντος με πολύ πιο πενιχρά μέσα, σημειώνει: «Αν η διορατικότητα των Ελλήνων συμβάδιζε με την ιδιοφυΐα τους, τότε ίσως και η βιομηχανική επανάσταση να άρχιζε χίλια έτη πριν τον Κολόμβο. Και στην εποχή μας τότε δεν θα προσπαθούσαμε να περιφερόμαστε απλώς γύρω από τη Σελήνη, αλλά θα είχαμε φθάσει και σε άλλους πλανήτες».\n← Η ιστορία του Ερυθρού Σταυρού\nΕκκλησία: Τι γίνεται με τις χηρεύουσες Μητροπόλεις; →\nOne thought on “Οι ξένοι εκτιμούν καλύτερα από εμάς την αξία του Ελληνισμού”\nΣυγχαρητήρια .!!!! Συγχαρητήρια .!!!!!! Συγχαρητήρια .!!!!! Ένα άρθρο ΥΜΝΟΣ στήν Θεία Ελληνική Γλώσσα.! Τής οποίας οι μοναδικοί εχθροί καί φανατικοί πολέμιοι είναι ΟΙ ΕΛΛΗΝΕΣ “ΠΡΟΟΔΕΥΤΙΚΟΙ” ΑΡΙΣΤΕΡΟΙ.! Ας μάθουν όμως πώς όταν μισείς μέ τόσο πάθος τήν μητρική γλώσσα ΣΟΥ, στήν πραγματικότητα μισείς θανάσιμα κι ανήκεστα τόν ίδιο τόν εαυτό σου.! Ούτως ειπείν εδώ υποκρύπτεται κάποια βαριά παθολογία.


Ηλιοφάνεια με λίγες αραιές νεφώσεις οι οποίες σταδιακά θα πυκνώσουν, περιμένουμε την Πέμπτη 16 Μαΐου 2013.\nΗ θερμοκρασία θα κυμανθεί στις παραλιακές περιοχές από 14 έως 25 βαθμούς αλλά στα βόρεια παράλια του νησιού η μέγιστη θα αγγίξει τους 29 βαθμούς. Στα ορεινά η θερμοκρασία θα κυμανθεί από 12 έως 25 βαθμούς Κελσίου.\nΟι άνεμοι στο Κρητικό θα πνέουν ανατολικοί ασθενείς έως μέτριοι στρεφόμενοι το απόγευμα σε νοτιάδες με την ίδια ένταση. Στο Λιβυκό οι άνεμοι θα πνέουν ασθενείς και από το απόγευμα στα δυτικά ανατολικοί μέτριοι και τοπικά ισχυροί.\nΛίγα σύννεφα θα υπάρχουν πάνω από τα Χανιά σήμερα, με την θερμοκρασία να κυμαίνεται από 23 έως 24 βαθμούς Κελσίου και μέτριους βορειοανατολικούς ανέμους έντασης 4 μποφόρ. Μετά το μεσημέρι της ίδιας ημέρας προβλέπεται μεταβολή του καιρού, με συννεφιά, με θερμοκρασία που θα αγγίξει τους 23 βαθμούς Κελσίου και διατήρηση των ανέμων από νοτιοανατολική διεύθυνση και ένταση μέχρι 4 μποφόρ.\nΓια αύριο Παρασκευή 17/5, προβλέπεται συννεφιά, με την θερμοκρασία να κυμαίνεται από 25 έως 32 βαθμούς Κελσίου και ασθενείς νοτιοανατολικούς ανέμους με ένταση που θα φτάσει τα 2 μποφόρ. Τις απογευματινές και βραδυνές ώρες περιμένουμε αλλαγή στο σκηνικό του καιρού, με ασθενή βροχόπτωση, με την θερμοκρασία στους 28 βαθμούς Κελσίου και ενίσχυση των ανέμων, από νότια κατεύθυνση και ένταση μέχρι 7 μποφόρ.\nΑίθριο καιρό με σποραδικές νεφώσεις περιμένουμε στο Ρέθυμνο σήμερα, με την θερμοκρασία να κυμαίνεται από 23 έως 27 βαθμούς Κελσίου και μέτριους νότιους ανέμους ως 5 μποφόρ. Μετά το μεσημέρι της ίδιας ημέρας περιμένουμε αλλαγή στο σκηνικό του καιρού, με συννεφιά, με το θερμόμετρο να φτάνει τους 23 βαθμούς Κελσίου και διατήρηση των ανέμων από νότια διεύθυνση και ένταση μέχρι 5 μποφόρ.\nΓια αύριο Παρασκευή 17/5, προβλέπεται συννεφιά, με τη θερμοκρασία να κυμαίνεται από 25 έως 29 βαθμούς Κελσίου και μέτριους νότιους ανέμους ως 5 μποφόρ. Μετά το μεσημέρι της ίδιας ημέρας προβλέπεται μεταβολή του καιρού, με ασθενή βροχόπτωση, με την θερμοκρασία στους 28 βαθμούς Κελσίου και μικρή ενίσχυση των ανέμων, από νοτιοανατολική κατεύθυνση και ένταση μέχρι 7 μποφόρ.\nΑρκετά συννεφιασμένος θα είναι ο καιρός στο Ηράκλειο Κρήτης σήμερα, με τη θερμοκρασία να κυμαίνεται από 22 έως 29 βαθμούς Κελσίου και μέτριους νότιους ανέμους ως 4 μποφόρ. Μετά το μεσημέρι της ίδιας ημέρας περιμένουμε βελτίωση των καιρικών συνθηκών, με αραιές νεφώσεις, με την θερμοκρασία να αγγίζει τους 22 βαθμούς Κελσίου και μικρή ενίσχυση των ανέμων, από νότια κατεύθυνση και ένταση μέχρι 5 μποφόρ.\nΓια αύριο Παρασκευή 17/5, ο ουρανός θα είναι συννεφιασμένος, με την θερμοκρασία να κυμαίνεται από 25 έως 28 βαθμούς Κελσίου και μέτριους νότιους ανέμους ως 5 μποφόρ. Μετά το μεσημέρι της ίδιας ημέρας ο καιρός θα παρουσιάσει το ίδιο σκηνικό, με συννεφιά, με θερμοκρασία που θα φτάσει τους 26 βαθμούς Κελσίου και μικρή εξασθένιση των ανέμων, από νότια κατεύθυνση και ένταση μέχρι 4 μποφόρ.\nΑρκετά συννεφιασμένος θα είναι ο καιρός στην Ιεράπετρα σήμερα, με τη θερμοκρασία να κυμαίνεται από 20 έως 24 βαθμούς Κελσίου και ασθενείς νοτιοδυτικούς ανέμους ως 3 μποφόρ. Μετά το μεσημέρι της ίδιας ημέρας περιμένουμε λίγες νεφώσεις, με την θερμοκρασία να αγγίζει τους 19 βαθμούς Κελσίου και ασθενείς ανέμους, από νότια κατεύθυνση και ένταση μέχρι 3 μποφόρ.\nΓια αύριο Παρασκευή 17/5, ο ουρανός θα είναι συννεφιασμένος, με την θερμοκρασία να κυμαίνεται από 21 έως 23 βαθμούς Κελσίου και ασθενείς νότιους ανέμους ως 3 μποφόρ.\nΠέμπτη, 16 Μαΐου 2013, 07:43


Ο άσος της Τζίλιγχαμ αξίζει στη Λιγκ 1, ενώ πάμε με ειδικό στοίχημα στο Μπάρνσλει - Σριουσμπερι. Must win άσος για τη Σάντερλαντ κόντρα στη Ντονκάστερ.\nΜπάρνσλει - Σριουσμπερι\nΑγώνας που είναι must win για την ομάδα της Μπάρνσλει που θέλει τη νίκη για να παραμείνει στην δεύτερη θέση της βαθμολογίας. Στο τελευταίο της παιχνίδι επικράτησε με 4-2 της Φλιτγουντ, νίκη που ήρθε μετά από μία ισοπαλία και μία ήττα. Συνεχίζει να είναι αήττητη εντός έδρας ,ενώ είναι χαρακτηριστικό πως μετά από σερί Under έχει καταφέρει να επιβεβαιώσει σε τρία σερί ματς το Over 3.5\nΗ Σριούσμπερι δεν είναι και εντελώς αδιάφορη, όντας στο + 6 από την επικίνδυνη ζώνη. Είναι σε πολύ καλή κατάσταση ,μετρώντας 2-1-0, και μάλιστα τα δύο τρίποντα είναι εκτός έδρας. Βγάζει ισορροπία στους αγώνες της, προσέχει πολύ την άμυνα της και δεν θα είναι εύκολος αντίπαλος.\nΠροϊστορία: Την τελευταία δεκαετία έχουν παίξει μία φορά και η Σριούσμπερι κέρδισε 1-2, το 2015.\nΕκτίμηση: Είναι πονηρό ματς και η επιλογή μου θα είναι γκολ γκολ και Οver\nΠΡΟΤΑΣΗ: Goal / Over\nTζίλιγχαμ - Πλιμουθ\nΟριακό ματς και για τις δύο που παλεύουν για την αποφυγή του υποβιβασμού. Οι γηπεδούχοι, έχουν μία νίκη στα τελευταία έξι παιχνίδια ,με δύο «κολλητές» ήττες, αλλά και τρία σερί σύνολο τερμάτων 2-3. Εντός έδρας δεν έχουνι κερδίσει τα τελευταία τρία παιχνίδια τους (0-1-2).\nΗ Πλίμουθ, αρχίζει και θυμίζει το κακό της φετινό ξεκίνημα. Πέντε ματς χωρίς νίκη, με δύο ισοπαλίες και τρεις ήττες, οι δύο κολλητές και χωρίς να σκοράρει. Μετρά 0-2-3 στα τελευταία πέντε εκτός έδρας, έχοντας σκοράρει δύο γκολ σε αυτό το διάστημα και μάλιστα σε ένα παιχνίδι, το 2-2 με την Μπλάκπουλ.\nΕκτίμηση: Αμφότερες έχουν θέματα με τα γκολ και είναι αγχωμένες. Θα ρίσκαρα με τον άσο λόγω προϊστορίας με τη διαφορά τους να είναι στον ένα βαθμό(48 η γηπεδούχος -47 η φιλοξενούμενη) ,ενώ έχει 44 η ομάδα που είναι κάτω από την επικίνδυνη ζώνη.\nΠΡΟΤΑΣΗ : 1


ΠΥΞΙΔΑ ΟΛΥΜΠΟΥ: ΕΔΩ ΚΑΤΕΡΙΝΗ......* Ψηφοσυλλέκτες κατά το ρακοσυλλέκτες, clochard δηλαδή της πολιτικής.\nΕΔΩ ΚΑΤΕΡΙΝΗ......* Ψηφοσυλλέκτες κατά το ρακοσυλλέκτες, clochard δηλαδή της πολιτικής.\nΤο συγκοινωνιακό χάλι και οι clochard της πολιτικής\nΔανεισμένο απόσπασμα συνομιλίας από το Facebook σχετικά με το κυκλοφοριακό χάλι της πόλης μας και την τραγική κατάσταση της οδού Θεσσαλονίκης (01.09.2010):\nΚ.Κ.: «Απαράδεκτο! Και δεν είναι η μόνη οδός που δόθηκε σε διπλή κυκλοφορία τον τελευταίο καιρό! Αλλά πώς φαίνεται ότι πλησιάζει περίοδος εκλογών ε;;;; Η ξαφνική μετατροπή του κέντρου της Κατερίνης σε απόλυτο εργοτάξιο είναι για γέλια!!!! Συγχαρητήρια στους συγκοινωνιολόγους του Δήμου και τους τοπικούς άρχοντες γενικότερα, που καταφέρνουν να δημιουργούν συγκοινωνιακό κομφούζιο στο κέντρο σε μια προσπάθεια επίδειξης αναζωπυρωμένου ενδιαφέροντος για αυτήν την πόλη!»\nΧ.Ο.: «Το μεγάλο πρόβλημα δεν είναι τα έργα "προβολής". Αυτά πάντα γινόταν και θα γίνονται... Το πρόβλημα είναι ότι δεν υπάρχει σεβασμός για τους πολίτες...»\nΜε την ευκαιρία αυτή αναδημοσιεύουμε το επίκαιρο άρθρο του μέλους μας Χ. Μακρίδη «Το συγκοινωνιακό χάλι και οι clochard της πολιτικής»\nΟι «πολεοδόμοι» και οι «συγκοινωνιολόγοι» του Δήμου μετέτρεψαν τις οδικές αρτηρίες της πόλης σε μονοπάτια μυρμηγκιών με πλαστικά κολονάκια και κυκλικούς κόμβους. Οι κυκλικοί κόμβοι είναι καλή και πρακτική λύση, εδώ όμως πρόκειται για εξωφρενική κατάχρηση. Το συγκοινωνιακό χάλι έχει γίνει ένας εφιάλτης και δεν έχει προηγούμενο σε καμία ευρωπαϊκή πόλη ή κωμόπολη.\nΠοιόν μιμούνται και αντιγράφουν; Ας μας το πουν! Ποιό πρότυπο έχουν στο μυαλό τους με τα κάγκελα που γέμισαν παντού σε δρόμους και πεζοδρόμια ενώ επιτρέπουν όλους τους μπακάληδες και τους μανάβηδες να καπαρώνουν θέσεις παρκαρίσματος με κιβώτια και καρέκλες;\nΥπάρχει κανείς ειδικός στις αρμόδιες υπηρεσίες που εκπονεί υπεύθυνα και ενυπόγραφα τις σχετικές μελέτες εκθέτοντας σε διαβούλευση τις τελικές συνέπειες των παρεμβάσεων που αποφασίζονται; Ή μήπως, αλλοίμονο, πρόκειται για αυθαίρετους σχεδιασμούς στο πόδι από ημιμαθείς «ψηφοσυλλέκτες παντογνώστες» που περνούν τις ώρες τους καβάλα στα καλάμια;\n* Ψηφοσυλλέκτες κατά το ρακοσυλλέκτες, clochard δηλαδή της πολιτικής.\nΑναρτήθηκε από Πυξίδα Ολύμπου στις 6:08:00 μ.μ.


Γιατί κέρδισε στον Α’ γύρο ο Νίκος Ανδρουλάκης | LiFO\nΌλη η εκστρατεία του κ. Ανδρουλάκη στηρίχθηκε στο τρίπτυχο «ανανέωση - ενότητα - πολιτική αυτονομία».\nΜε τη στρατηγική του ο κ. Ανδρουλάκης φάνηκε να ξέρει πού στοχεύει. Επικέντρωσε σε πλειοψηφικές τάσεις, με επιχειρήματα που ταίριαζαν καλύτερα στη δική του υποψηφιότητα... EUROKINSSI\n6.12.2021 | 14:27\nΟ ΝΙΚΟΣ ΑΝΔΡΟΥΛΑΚΗΣ κέρδισε τον πρώτο γύρο των εσωκομματικών εκλογών του ΠΑΣΟΚ και απέκτησε ισχυρό προβάδισμα ενόψει του δεύτερου γύρου.\nΗ επιτυχία του δεν οφειλόταν μόνο στο ότι είχε ισχυρό μηχανισμό κινητοποίησης, αλλά κυρίως στο ότι είχε την πιο καλά στοχευμένη εκλογική στρατηγική.\nΌλη η εκστρατεία του κ. Ανδρουλάκη στηρίχθηκε σε ένα τρίπτυχο το οποίο ο υποψήφιος πρόεδρος του ΠΑΣΟΚ-ΚΙΝΑΛ επαναλάμβανε διαρκώς: ανανέωση - ενότητα - πολιτική αυτονομία.\nΑσφαλώς, κανείς δεν μπορεί να προεξοφλήσει το αποτέλεσμα του δεύτερου γύρου. Οι πιθανότητες ανατροπής πάντως της δυναμικής που φάνηκε να δημιουργείται εχθές μοιάζουν μικρές.\nΗ ανανέωση είναι σταθερό ζητούμενο στην πολιτική. Εμπεριέχει πάντα μια αόρατη υπόσχεση, μια προσδοκία. Ο Ανδρουλάκης το ανέδειξε ως ζητούμενο και το εξέφρασε απέναντι σε αντιπάλους που λόγω της πολυετούς παρουσίας τους στην πολιτική είχαν μια αναπόφευκτη φθορά.\nΠροέταξε το ζήτημα της ενότητας, σε ένα κόμμα με παρελθόν έντονων και επώδυνων εσωκομματικών συγκρούσεων. Υπήρξε κόσμος που ακόμα και αν δεν ενθουσιαζόταν με τον κ. Ανδρουλάκη, τον θεωρούσε ως την ασφαλέστερη επιλογή για την ενότητα του κόμματος. Κάτι που υπηρέτησε και ο ίδιος με έναν λόγο αρκετά μετρημένο και προσεκτικό.\nΕπιπλέον επέμεινε εμφατικά στο ζήτημα της πολιτικής αυτονομίας, απέναντι σε αντιπάλους που –δικαίως ή αδίκως– στη συνείδηση του κόσμου είχαν θεωρηθεί ότι διάκεινται πιο φιλικά προς άλλα κόμματα. Σε όλες όμως τις μετρήσεις κοινής γνώμης προέκυπτε ξεκάθαρα ότι η πλειοψηφία της βάσης του κινήματος επιθυμούσε το ΠΑΣΟΚ να έχει ένα διακριτό στίγμα απέναντι και προς τη Ν.Δ. και προς τον ΣΥΡΙΖΑ. Ο Ανδρουλάκης αυτό το εξέφρασε πιο πειστικά από τους δύο αντιπάλους του και το υπηρέτησε με συνέπεια σε όλη την προεκλογική περίοδο.\nΜε τη στρατηγική του, λοιπόν, ο κ. Ανδρουλάκης φάνηκε να ξέρει πού στοχεύει. Επικέντρωσε σε πλειοψηφικές τάσεις, με επιχειρήματα που ταίριαζαν καλύτερα στη δική του υποψηφιότητα.\nΕκτός από τα στοιχεία της σωστής στρατηγικής στόχευσης, η καμπάνια του Νίκου Ανδρουλάκη είχε ένα ακόμα συγκριτικό πλεονέκτημα. Διέθετε κινηματικά στοιχεία. Στηρίχθηκε κυρίως από μεσαία στελέχη, τα οποία κατά κανόνα είναι τα πιο ενεργά και πιο δραστήρια. Όσοι έχουν εμπειρία από εσωκομματικές εκλογές ξέρουν ότι αυτά τα στελέχη είναι τα πιο πολύτιμα καθώς «πέφτουν στη φωτιά» και έχουν μεγαλύτερη δυνατότητα κινητοποίησης από ό,τι υψηλόβαθμοι παράγοντες, οι οποίοι κατά κανόνα κρατάνε ισορροπίες.\nΑσφαλώς κανείς δεν μπορεί να προεξοφλήσει το αποτέλεσμα του δεύτερου γύρου. Οι πιθανότητες ανατροπής, πάντως, της δυναμικής που φάνηκε να δημιουργείται εχθές μοιάζουν μικρές. Ο κ. Παπανδρέου δεν έχει καθαρό αφήγημα ενόψει Β’ γύρου απέναντι σε έναν αντίπαλο που δεν έχει αρνητικά φορτισμένη εικόνα και δεν προκαλεί αντισυσπειρώσεις. Και δεν μπορεί να πείσει ότι εκφράζει καλύτερα από εκείνον τα τρία βασικά ζητούμενα που μοιάζουν κυρίαρχα στη βάση του Κινήματος: την ανανέωση, την ενότητα και την πολιτική αυτονομία του.\nΤο τι θα γίνει την επόμενη μέρα του ΠΑΣΟΚ είναι άλλη συζήτηση. Την ανάλυση αυτή για το ευρύτερο πολιτικό τοπίο που διαμορφώνεται θα την κάνουμε την επόμενη εβδομάδα, όταν θα υπάρχουν και τα τελικά αποτελέσματα. Προς το παρόν, ας μείνουμε στα συμπεράσματα του πρώτου γύρου που επιβεβαίωσαν ένα διαχρονικό πολιτικό θέσφατο: την υπεροχή της στρατηγικής έναντι του τακτικισμού και της μεθοδικότητας έναντι του αυτοσχεδιασμού.\nΛοβέρδος: Αύριο θα ανακοινώσω ποιον θα στηρίξω στον β' γύρο για την ηγεσία του ΚΙΝΑΛ\nΟπτική Γωνία Θα σε ξανάβρω στους μπαξέδες, 5 Δεκέμβρη να περνάς (not)\nΗ απίθανη αποστολή των ψηφοφόρων του ΠΑΣΟΚ στις εσωκομματικές εκλογές για την ανάδειξη αρχηγού.\nΟπτική Γωνία #Cancel_Influencers: Δεν αρκεί μόνο αυτό - χρειάζεται και unfollow, αλλά...\nΣτο «αλλά» συμπληρώστε ό,τι θέλετε και αμέσως εξηγούνται διάφορες παθογένειες των ελληνικών social media.\nADM The Green Issue Το κλίμα στην αρχιτεκτονική\nΟ ιδρυτής και πρόεδρος της Ecoweek γράφει για το μήνυμα της αειφορίας και την πράσινη μετάβαση.\nADM The Green Issue Βιώσιμος τουρισμός στην Ελλάδα: Εδώ είναι το ταξίδι!\nΒιώσιμη ανάπτυξη, υπεύθυνη στρατηγική και σχεδιασμός για ένα καλύτερο μέλλον. Από τον υπουργό τουρισμού, Βασίλη Κικίλια.\nΟπτική Γωνία Υπόθεση βιασμού 24χρονης στη Θεσσαλονίκη: Ο χαρακτηρισμός "ροζ πάρτι" και ο ρόλος των media\nΜία κοινωνία δύο ταχυτήτων από τη μία βρίζει και φτύνει -και δικαίως- στα social media κι από την άλλη δεν καταλαβαίνει τι γράφει στα mainstream media\nΒίβιαν Στεργίου Να μη «δουλεύεις με τον εαυτό σου», να μη μιλάς σαν ψυχολόγος\nΜήπως οι έτοιμες συνταγές για το πώς να ζεις «με πέντε απλά βήματα» μας γλιτώνουν από το ερώτημα «πώς να ζήσω;»\nΒασιλική Σιούτη Πολιτικό παιχνίδι για τρεις\nΤα σενάρια για πρόωρες εκλογές, η εξέλιξη της πανδημίας και το σοβαρό πρόβλημα της ακρίβειας στο προσκήνιο.\nΟπτική Γωνία And Just Like That: H σκηνή queer σεξ και ο οργασμός της Μιράντα που θορύβησε τους τηλεθεατές - ampa\n(ΠΡΟΣΟΧΗ: SPOILERS) Ακόμη συζητάμε για το πώς πρέπει να φαίνεται ο γυναικείος οργασμός επί της οθόνης\nΕυτύχης Βαρδουλάκης Τα πολιτικά «στοιχήματα» του 2022\nΔεν ξέρουμε αν το 2022 θα είναι εκλογική χρονιά. Θα είναι όμως η χρονιά που θα κριθούν οι εκλογές, καθώς στη διάρκειά της θα εδραιωθεί ή θα αποδομηθεί το εκλογικό αφήγημα καθενός από τους πρωταγωνιστές της πολιτικής μας ζωής.\nΟπτική Γωνία Τι είναι, επιτέλους, αυτό που λέμε «κέντρο»;\nΤο κέντρο δεν κινείται απλώς σε μια λογική ίσων αποστάσεων από την αριστερά και τη δεξιά, δεν συνιστά δηλαδή μια μετριοπαθή έκφρασή τους ούτε και αποτελεί ένα κολάζ των αξιών του παραδοσιακού αυτού δίπολου, αλλά είναι η ιστορική υπέρβασή του.\nBασιλική Σιούτη Υπόθεση Τζόκοβιτς: Πώς ξεκίνησαν όλα\nΕξίσου βέβαιο είναι ότι ο Τζόκοβιτς, που έχει πολλούς fans αλλά και πάρα πολλούς haters, δεν έχει καθαρίσει με την υπόθεση αυτή, ακόμα και αν η κυβέρνηση της Αυστραλίας δεν ξανασχοληθεί με τη βίζα του. Τι ακριβώς όμως έγινε στην υπόθεση αυτή; Η Βασιλική Σιούτη καταγράφει.\nΝικόλας Σεβαστάκης Η κοινοτοπία της μπλαζέ ευφυΐας\nΗ περίπτωση του Κωνσταντίνου Τζούμα έχει να μας πει πολλά για κάτι που ξεπερνάει την περσόνα και το στυλ ενός ατόμου.\nΕλλάδα Η Όμικρον, οι αισιόδοξοι πολιτικοί και οι επιφυλακτικοί επιστήμονες\nTο 2022 που μόλις ξεκίνησε είναι η τρίτη χρονιά πανδημίας που διανύουμε, και όλοι εύχονται να είναι η τελευταία. Ορισμένοι, όμως, εμφανίζονται υπεραισιόδοξοι, χωρίς αυτό να δικαιολογείται ακόμα από τα δεδομένα.\nΟπτική Γωνία Το πιστοποιητικό ταυτοπροσωπίας στο κινητό για τον έλεγχο Covid φέρνει πιο κοντά τις ψηφιακές ταυτότητες\nΜία δοκιμή για την απο-υλοποιημένη ψηφιακή ταυτότητα και ένα σημαντικό βήμα για την Ελλάδα που είχε μείνει τόσο πίσω, σε σχέση ειδικά με τις χώρες της Βόρειας Ευρώπης.\nΟπτική Γωνία Πού πήγε το 2021; Αποχαιρετώντας τη χρονιά που βρεθήκαμε στη «Χώρα των Θαυμάτων»\nΥπάρχει κανείς που να νιώθει στ’ αλήθεια έτοιμος για το 2022, μετά από αυτό το σίκουελ φθοράς;\nΟπτική Γωνία Όλοι οι μοναχικοί άνθρωποι του ίντερνετ\nΆγνωστοι που μιλάνε με (ημι-)αγνώστους, για να περνάει η ώρα. Κάτω από βίντεο, μέσα σε εφαρμογές και μπλογκ, σε ομαδικές συνομιλίες.\nΤο κλίμα στην αρχιτεκτονική\nΒιώσιμος τουρισμός στην Ελλάδα: Εδώ είναι το ταξίδι!\n#Cancel_Influencers: Δεν αρκεί μόνο αυτό - χρειάζεται και unfollow, αλλά...


Τα ρέστα του Τσίπρα – Citizen\nΤα ρέστα του Τσίπρα\nJuly 3, 2015 Κώστας Γιαννακίδης\nΟι Financial Times μας αποκάλυψαν μία επιστολή του πρωθυπουργού προς τους θεσμούς, με την οποία έκανε αποδεκτή την πρόταση που μας ζητεί να καταψηφίσουμε την Κυριακή. Παρεμπιπτόντως δε, η πρόταση αυτή δεν ισχύει, καθώς αφορούσε παράταση του προγράμματος που εξέπνευσε τα μεσάνυχτα της 1ης Ιουλίου. Λίγο αργότερα, ο κ. Τσίπρας, με διάγγελμά του, μας κάλεσε να απαντήσουμε με «Όχι» στην ίδια πρόταση που, όπως είπαμε, δεν ισχύει, αλλά εκείνος αποδέχθηκε.\nΔεν ζήτησε καν συγγνώμη από τους ανθρώπους που, αυτή τη στιγμή, καταστρέφονται οικονομικά. Μίλησε μόνο για συνταξιούχους, για την εικόνα στις οθόνες, τίποτα άλλο. Και ταύτισε όσους ψηφίσουν «Ναι» με τους δανειστές. Λες και έδειχνε ως εχθρούς έναν προς έναν τους πολίτες που διαφωνούν μαζί του. Εξελέγη με σύνθημα την αξιοπρέπεια, αλλά την πέταξε σαν σκουπίδι από τον λόγο του. Δεσμεύθηκε προσωπικά για την αποκατάσταση της ομαλότητας στην οικονομία. Ο άνθρωπος που δεν είχε κανέναν ενδοιασμό να σταθεί μπροστά σε έναν λαό και να αναιρέσει την υπογραφή του, δεσμεύεται προσωπικά για το άνοιγμα των τραπεζών. Και πώς θα το πετύχει αυτό; Πώς; Ας μην κάνουμε ερωτήσεις που σβήνουν σαν σπίρτο στη θύελα του παραλογισμού. Έχουν, βέβαια, τεράστια αξία, αλλά τούτες τις ώρες, καμία σημασία.\nΑυτό που καταλάβαμε από το διάγγελμα του πρωθυπουργού, είναι ότι αποφάσισε να παίξει τα ρέστα του, με την τύχη της χώρας πάνω στην τσόχα του πολιτικού τυχοδιωκτισμού. Είναι προφανές ότι ο κ. Τσίπρας έχει πάρει τις αποφάσεις του. Αν στο δημοψήφισμα νικήσει η Ευρώπη, θα φύγει ως ένας ηγέτης που αρνήθηκε να λερώσει τα χέρια του με μνημόνιο, ασχέτως αν βούλιαξε ό,τι απέμεινε πάνω από το νερό. Μπορεί να κάτσει στην άκρη και να πετάει πέτρες, αρκεί, βέβαια, να μην του χυμήξουν εκείνοι που θα του χρεώνουν το μικρό μήκος της αριστερής παρένθεσης.\nΟ Τσίπρας που είδαμε σήμερα ήταν, πράγματι, συνεπής με τις αρχές του. Με ύφος συνδικαλιστή που διεκδικεί «όλα τα κιλά και όλα τα λεφτά», με τόνο μαθητή που η ματιά του είναι κοντή, δεν πάει πέρα από το δίκιο του. Με λόγο δημαγωγού που ακουγόταν σαν ηχώ από προηγούμενες δεκαετίες. Ένας πρώην Κνίτης που, ακόμα, επιμένει να κοιτάζει το δάχτυλο.\nPrevious Article Κάψε το σενάριο\nNext Article Δέκα συμπεράσματα


Bild: Αυτός είναι ο δράστης της επίθεσης σε σούπερ μάρκετ | Star.gr\nBild: Αυτός είναι ο δράστης της επίθεσης στο Αμβούργο- 26 ετών και γεμάτος αίματα! Τι λένε αυτόπτες μάρτυρες\nΗ αντιτρομοκρατική υπηρεσία έφτασε αμέσως στο σημείο της επίθεσης- Πρώτη Ανάρτηση 28-07-2017 17:51\nΗ εφημερίδα Bild έδωσε στη δημοσιότητα τη φωτογραφία ενός άντρα που φέρεται να είναι ο δράστης της επίθεσης με μαχαίρι σε σούπερ μάρκετ στο Αμβούργο, που άφησε πίσω του έναν νεκρό και 6 τραυματίες.\nΌπως σας έχει ενημερώσει το star.gr, άγνωστος άντρας εισέβαλε στο σούπερ μάρκετ με μαχαίρι και άρχισε να επιτίθεται στους ανυποψίαστους πελάτες, σκοτώνοντας τον έναν. Βγαίνοντας από το σούπερ μάρκετ, χτύπησε μια κοπέλα που έτυχε να περνάει απ' έξω.\nΗ γερμανική εφημερίδα δημοσίευσε τη φωτογραφία ενός άντρα με ματωμένη κουκούλα, λέγοντας ότι είναι ο ύποπτος που η αστυνομία συνέλαβε για την επίθεση. Η αντιτρομοκρατική υπηρεσία βρίσκεται στο σημείο της επίθεσης, σύμφωνα με την εφημερίδα.\nΤα πρώτα στοιχεία από την τοπική αστυνομία θέλουν τον δράστη να είναι 26 ετών και γεννημένος στα Ηνωμένα Αραβικά Εμιράτα.\nΣύμφωνα με αυτόπτες μάρτυρες, εκείνοι που κατάφεραν να συλλάβουν τον δράστη ήταν κάποιοι περαστικοί! Τον καταδίωξαν, του πετούσαν καρέκλες και, τελικά, κατάφεραν να τον ακινητοποιήσουν και να τον παραδώσουν στην αστυνομία.\nΠολλοί αυτόπτες μάρτυρες δήλωσαν ότι κρατούσε ένα τεράστιο μαχαίρι κι ότι φώναξε "Allahu Akbar". Η ταυτότητα του δράστη, ωστόσο, όπως και τα κίνητρά του δεν έχουν ακόμα ανακοινωθεί επισήμως από την αστυνομία.\nΟι αρχές αναφέρουν ότι ο δράστης τραυματίστηκε ελαφρά, δεν διευκρινίζουν, όμως, το αν το αίμα στην κουκούλα του είναι δικό του ή των θυμάτων του.


ΤΟ ΘΕΑΤΡΙΚΟ ΕΡΓΟ ΤΟΥ ΑΡΚΑ ΓΚΑΖΙΜΠΑΓΙΑΤΖΙΔΗΣ ΑΛΕΞΑΝΔΡΟΣ - ppt κατέβασμα\nΤΟ ΘΕΑΤΡΙΚΟ ΕΡΓΟ ΤΟΥ ΑΡΚΑ ΓΚΑΖΙΜΠΑΓΙΑΤΖΙΔΗΣ ΑΛΕΞΑΝΔΡΟΣ\nΔημοσίευσεZena German Τροποποιήθηκε πριν 3 χρόνια\nΠαρουσίαση με θέμα: "ΤΟ ΘΕΑΤΡΙΚΟ ΕΡΓΟ ΤΟΥ ΑΡΚΑ ΓΚΑΖΙΜΠΑΓΙΑΤΖΙΔΗΣ ΑΛΕΞΑΝΔΡΟΣ"— Μεταγράφημα παρουσίασης:\n1 ΤΟ ΘΕΑΤΡΙΚΟ ΕΡΓΟ ΤΟΥ ΑΡΚΑ ΓΚΑΖΙΜΠΑΓΙΑΤΖΙΔΗΣ ΑΛΕΞΑΝΔΡΟΣ\nΤΟ ΘΕΑΤΡΙΚΟ ΕΡΓΟ ΤΟΥ ΑΡΚΑ ΓΚΑΖΙΜΠΑΓΙΑΤΖΙΔΗΣ ΑΛΕΞΑΝΔΡΟΣ ΓΚΟΥΤΖΑΜΑΝΗΣ ΓΙΩΡΓΟΣ ΚΑΖΑΝΤΖΙΟΥ ΜΑΤΕΟ ΜΠΛΕΤΑΣ ΑΝΤΩΝΗΣ ΧΟΥΣΕΙΝΟΓΛΟΥ ΜΕΜΕΤ\n2 ΕΧΘΡΟΙ ΕΞ ΑΙΜΑΤΟΣ\n3 Το Εχθροί εξ αίματος ανέβηκε για πρώτη φορά από το Θέατρο του Νέου Κόσμου της Αθήνας σε σκηνοθεσία Βαγγέλη Θεοδωρόπουλου κατά την περίοδο , και μετά τη μεγάλη επιτυχία που σημείωσε μεταφέρθηκε στη Θεσσαλονίκη και την Επαρχία, ενώ ενσωματώθηκε στο ρεπερτόριο και άλλων θιάσων και ερασιτεχνικών ομάδων.\n5 Υπόθεση έργου Μετά από ένα ατύχημα ο Εγκέφαλος πέφτει σε κώμα. Τα υπόλοιπα ζωτικά όργανα, χτυπημένα κι αυτά και χωρίς ηγεσία, ορίζουν μια συνάντηση για να εκτιμήσουν την κατάσταση. Στη συνάντηση έρχονται πρώτα το Παχύ και το Λεπτό Έντερο και αρχίζουν να συζητούν για το επεισόδιο, διαφωνώντας έντονα. Μέσα από αντεγκλήσεις, αντιπαραθέσεις και ξεκαρδιστικούς διάλογους θ' αρχίσει να αποκαλύπτεται μια άλλη πλευρά των πραγμάτων. Αθέατες πτυχές και κρυμμένα μυστικά θα βγουν στην επιφάνεια οδηγώντας την πλοκή σε ένα ευρηματικό φινάλε. Μια εντελώς απροσδόκητη δημιουργία του Αρκά σε θεατρική φόρμα.\n6 Πρόκειται για έναν απολαυστικό «εμφύλιο» μεταξύ των Οργάνων ενός σώματος που βρίσκεται σε κώμα. Τα Έντερα (Λεπτό και Παχύ) διαπληκτίζονται για το εάν τα υπόλοιπα (Καρδιά, Νεφροί, Πνεύμονες) έχουν ή δεν έχουν συνωμοτήσει να εγκαταλείψουν τον αλκοολικό εγκέφαλο του φορέως, ώστε να μεταμοσχευθούν και... να σωθούν.\n7 Άκρως πρωτότυπη υπερρεαλιστική ιδέα που ίσως έλκει την καταγωγή της από τη σειρά «Πειραματόζωα» του Αρκά, οργανώνεται σε υλικό ιλαρότατων διαλόγων και απροσδόκητων ανατροπών. Το στίγμα του δημιουργού τον παρακολουθεί πιστά και εδώ: το εριστικό και καχύποπτο Λεπτό Έντερο σε διαρκή αντιπαράθεση με το αφελές και καλόπιστο Παχύ, σαφώς αντιστοιχούν στα θρυλικά αντιθετικά ζεύγη Ισοβίτης- Μοντεχρήστος, Καστράτο- Λουκρητία, Κόκορας- Γουρούνι, Πατέρας- Γιος (σπουργίτια). Το φινάλε είναι κι εδώ πικρά αστείο, καθώς τελικά η αδήριτη έκβαση της μεταμόσχευσης βρίσκεται επί θύραις, σημαίνοντας όμως και τον πραγματικό θάνατο του απέλπιδος ανθρώπου.\n8 Το ατομικό συμφέρον απέναντι στην αλληλεγγύη;\nΟ θάνατός σου η ζωή μου; Το ατομικό συμφέρον απέναντι στην αλληλεγγύη; Η επιστήμη στην υπηρεσία της ζωής ή του κέρδους; Η μεταμόσχευση οργάνων ένα ακόμη προϊόν εμπορίου; Υπάρχει ελπίδα διαφυγής ή ο κυνισμός είναι μονόδρομος; Ένα ζοφερό μονόπρακτο ανατριχιαστικού γέλιου, που θα μπορούσε άνετα να ανθολογηθεί δίπλα στην «Ανθολογία του Μαύρου Χιούμορ» του Μπρετόν. Ο Αρκάς σε μεγάλα- όπως πάντα- κέφια, ισόρροπος ανάμεσα στα τερπνά κουφέτα και στα κόλλυβα, όπως άλλωστε και μια πετυχημένη μεταμόσχευση οργάνων.\n9 Οι «Εχθροί εξ αίματος» δεν είναι απλώς μια καλή κωμωδία με πρωτότυπη ιδέα και ατάκες που βγάζουν γέλιο. Είναι παράξενος ο κόσμος αυτού του έργου, και όχι μόνο επειδή έχουμε να κάνουμε με τα όργανα ενός ανθρώπινου οργανισμού. Αυτά τα όργανα αυτονομούνται, σκέφτονται, μιλάνε. Δε σκεφτόμαστε κι ούτε ανησυχούμε εμείς για αυτά. Δε μας τρομάζουν. Αντίθετα μας συμφιλιώνουν με τους φόβους μας. Το σκοτεινό γίνεται οικείο. Το μαύρο χιούμορ… λυτρώνει. Η συνέχεια επί σκηνής…\n10 ΒΙΟΛΟΓΙΚΟΣ ΜΕΤΑΝΑΣΤΗΣ\nΟ Αρκάς, με αδιάπτωτο κέφι και απαράμιλλο χιούμορ, μας προτείνει πάλι μια αναπάντεχα πρωτότυπη ιδέα, σε θεατρική φόρμα. Ο «Βιολογικός μετανάστης» θα μπορούσε να είναι το δεύτερο μέρος των «Εχθρών εξ αίματος», αν δεν αποτελούσε ένα αυτοτελές μονόπρακτο.\n11 Ο σκιτσογράφος και συγγραφέας Αρκάς , μετά τους ΕΧΘΡΟΥΣ ΕΞ ΑΙΜΑΤΟΣ, μάς βυθίζει ξανά στα έγκατα του ανθρώπινου οργανισμού. Αυτή τη φορά πρωταγωνιστές του είναι το Συκώτι, η Χολή και ο Σπλήνας. Τρία όργανα που φιλονικούν, εξαντλώντας σε ευφυείς ατάκες και το πιο προχωρημένο ανθρώπινο λεξιλόγιο, για την τύχη ενός τέταρτου, ξένου.\n12 Ένα καινούριο νεφρό, που έχει μεταμοσχευθεί στον οργανισμό, γίνεται αιτία απολαυστικής ίντριγκας, σπαρταριστών διαπληκτισμών, απειλών και φοβερών αποκαλύψεων. Γκεστ-σταρ σε αυτή τη βιολογική αρένα είναι το ανοσοποιητικό σύστημα με τα λεμφοκύτταρα, η στεφανιαία αρτηρία, η καρδιά και ο εγκέφαλος.\n13 Στο έργο συνδυάζονται τα «εσωτερικά» δρώμενα με την επικαιρότητα του έξω κόσμου. Το νεφρό, άλλωστε, είναι ο «βιολογικός μετανάστης» του τίτλου. Ένας μετανάστης που υφίσταται την ίδια ρατσιστική απαξίωση και τους ίδιους κινδύνους με χιλιάδες μετανάστες, παράνομους και μη, που προσπαθούν να επιβιώσουν στο σώμα της χώρας. Οι αναγωγές με τους ανθρώπους-μετανάστες στο «πρόσωπο» του μετανάστη-νεφρού είναι καίριες, έξυπνες, πικρές και χιουμοριστικές.\n14 ΣΥΚΩΤΙ: Δεν είσαι ευχαριστημένος εδώ; ΝΕΦΡΟ: Πώς, βέβαια, αλλά όσο να 'ναι... Ξένος! ΣΥΚΩΤΙ: Ξένος;! Μην το ξαναπείς αυτό! Εμείς σε θεωρούμε πιά έναν από εμάς (...) ΝΕΦΡΟ: Ευχαριστώ, αλλά δεν είναι όλοι... Κάποιοι έχουν διαφορετική γνώμη. ΣΥΚΩΤΙ: Τι θες να πεις; ΝΕΦΡΟ: Ε, να, κάποια Λεμφοκύτταρα... ΧΟΛΗ: Ωχ! ΣΥΚΩΤΙ: Τι, κάποια Λεμφοκύτταρα; Τι σου έκαναν; ΝΕΦΡΟ: Τίποτα, απλώς περνάνε και λένε... Διάφορα... «Εξω οι ξένοι», «Γύρνα πίσω στο κουφάρι σου»... τέτοια... Και βρισιές (...) ΣΥΚΩΤΙ: Ε, αν πουν και μια κουβέντα παραπάνω, δε χάλασε ο κόσμος... Να σκέφτεσαι ότι θα μπορούσες να είσαι σε πολύ χειρότερη κατάσταση. ΝΕΦΡΟ: Τι εννοείς; ΧΟΛΗ: Θα μπορούσες, εκτός από ξένος να είσαι και μαύρος, ή εβραίος.\nΚατέβασμα ppt "ΤΟ ΘΕΑΤΡΙΚΟ ΕΡΓΟ ΤΟΥ ΑΡΚΑ ΓΚΑΖΙΜΠΑΓΙΑΤΖΙΔΗΣ ΑΛΕΞΑΝΔΡΟΣ"


Κύπρος 1974: Αυτοί που πολέμησαν, αυτοί που έτρεξαν να κρυφτούν και οι πλιατσικολόγοι ~ Αnalysts for Change\nΈνα κείμενο το αείμνηστου συγγραφέα και απόστρατου αξιωματικού του ΠΝ ΑΝΤΩΝΗ ΚΑΚΑΡΑ\nΣυμπεριφορές Ελλήνων στρατιωτικών στην Κύπρο Ιούλιο Αύγουστο 1974\nΘα αναφερθούμε σε συμπεριφορές των στελεχών των Ενόπλων Δυνάμεων στο πραξικόπημα κατά του Μακαρίου και στην επακολουθήσασα εισβολή των Τούρκων στην Κύπρο τον Ιούλιο-Αύγουστο 1974. Στα γεγονότα αυτά αποκαλύφθηκε όλο σχεδόν το εύρος των ανθρώπινων χαρακτήρων. Δεν υπήρξε ομοιομορφία αντιδράσεων τέτοια, ώστε να βγει το συμπέρασμα, πως αυτό ήταν αποτέλεσμα κοινής εκπαίδευσης και κουλτούρας.\nΕιδικά του πολεμικού ναυτικού. Αντίθετα στις συμπεριφορές των στελεχών του στρατού αυτό παρατηρήθηκε, εάν εξαιρέσουμε την απαίτηση δύο αξιωματικών να τους δοθεί στο πραξικόπημα γραπτή εντολή του Α/ΓΕΣ. Η αεροπορία βρισκόταν στην Ελλάδα και δεν πλησίασε την Κύπρο πλην της μοιραίας αποστολής των NOR ATLAS κατά την εισβολή των Τούρκων. Γενικά όμως μπορούμε να πούμε πως όπου υπήρξε συνδυασμός ιδεολογικού εξοπλισμού, γενικότερης μόρφωσης και άρτιας εκπαίδευσης, είχαμε πατριωτική συμπεριφορά και αντίσταση και στο πραξικόπημα και στον εξωτερικό εχθρό κατά την εισβολή. Στις συσκέψεις των στελεχών του ναυτικού, που προηγήθηκαν του πραξικοπήματος, έχουμε αντιδράσεις ανάλογα και με την πολιτική τοποθέτηση του καθενός. Στις επιχειρήσεις του πραξικοπήματος όμως, έχουμε και κλοπές από σπίτια πλουσίων που ερευνήθηκαν. Δεν γίνονται πιστευτοί όσοι αναφέρονται σε προσπάθεια διάσωσης βαλίτσας με χρήματα του γνωστού Κύπριου επιχειρηματία Αζίνα. Ούτε οι υπόλοιποι για την καταλήστευση και στο τέλος ανατίναξη του σπιτιού του. Οι τυχοδιώκτες δεν ήταν του είδους των ρομαντικών του κινηματογράφου. Ήταν άρπαγες και συγχρόνως ασυνείδητοι και χωρίς αρχές και ιδεολογία οπαδοί της ΄΄επανάστασης΄΄. Υπήρξαν μικροί και σ’ αυτό το σημείο ακόμα. Τα είδη που άρπαξαν τα ονόμασαν ΄΄λάφυρα΄΄, ως να ήταν αποτέλεσμα αγώνα με ίσους όρους σε μάχη κατά εχθρού του Έθνους. Ο επικεφαλής του ναυτικού κλιμακίου φοβάται για τη ζωή του μετά την εισβολή των Τούρκων και φεύγει τρέχοντας από την Κύπρο, αντί να ζητήσει επίμονα να καθίσει και να διορθώσει κάτι (τι όμως;). Υπήρξαν και αυτοί στο ναυτικό, και δίκαια ο πλοίαρχος τότε Ν.Παππάς εξανίσταται και εκφράζεται βίαια στην ΕΔΕ για τους καταλύτες της παράδοσης του ΠΝ. Συνοπτική περιγραφή των δραστηριοτήτων εκατόν είκοσι επτά στελεχών των ΕΔ εμπλακέντων στο πραξικόπημα κατά του Μακαρίου, περιλαμβάνεται σε μήνυση, που δεν εκδικάσθηκε, του Κύπριου Άρη Χατζηπαναγιώτου. Το φαινόμενο που παρατηρήθηκε (ενδεικτικό του μίσους που χώριζε), ήταν η ταφή των μακαριακών εκτός νεκροταφείων. Σε ομαδικούς τάφους μαζί με τραυματισμένους, εάν αληθεύει η ανατριχιαστική περιγραφή. Στην ίδια μήνυση περιγράφονται και οι δραστηριότητες στελεχών του ναυτικού και κύρια με βαριές κατηγορίες κατά του αντιπλοιάρχου Παπαγιάννη και υποπλοιάρχου Ντάνου. . Όλες οι οδηγίες και οι διαταγές στο πραξικόπημα ήταν προφορικές, πλην του τμήματος που αφορούσε τη διοικητική μέριμνα, το οποίο και εκδόθηκε γραπτά. Δηλαδή οδηγίες για τροφοδοσία κάθε είδους , μεταφορές, περίθαλψη ασθενών, ομαδική ταφή νεκρών (χωριστά χριστιανών και μουσουλμάνων) κ.ο.κ.\nΟ Αλευρομάγειρος ήταν αξιωματικός του στρατού και υπηρετούσε ως ταγματάρχης στην Κύπρο το καλοκαίρι του 1974. Επιστρέφοντας υποβάλλει και αυτός όπως όλοι την αναφορά του για τα συμβάντα στην Κύπρο στο πραξικόπημα και την εισβολή. Είναι η προσωπική του συμμετοχή στα γεγονότα και δεν έχει τίποτα να κρύψει. Αντίθετα εκθέτει εκείνα των οποίων υπήρξε πρωταγωνιστής, ως ασκών διοίκηση στην άμυνα κατά τη δεύτερη φάση της επιχείρησης των Τούρκων ΑΤΤΙΛΑΣ ΙΙ, και για τα οποία ο οποιοσδήποτε θα ήταν περήφανος. Ο αξιωματικός αυτός πολέμησε στην Κύπρο (όπως και άλλοι που ήταν εκεί, αλλά όχι όλοι), διοίκησε καλά το Τάγμα του (336 ΤΕ που αυτές τις ημέρες τιμά τους νεκρούς του στην Κύπρο) αποτελούμενο από επιστράτους Κυπρίους, ήταν μπροστά στη μάχη, γι’ αυτό και άντεξε και δεν παρέδωσε τις θέσεις, που τον διέταξαν να προστατέψει, παρά τη σφοδρότητα των επιθέσεων. Ο Αλευρομάγειρος ξεχωρίζει από τα στελέχη που παρήγαγε η ΣΣΕ μεταπολεμικά, όπως και μια σειρά άλλοι που επίσης φέρθηκαν πατριωτικά, όταν αντιτάχθηκαν στη δικτατορία και πολέμησαν και στην εισβολή στην Κύπρο. Λέει ο αξιωματικός αυτός στα συμπεράσματά του: «…όπου ο ηγήτωρ ευρίσκετο εις την πρώτην γραμμήν και εμάχετο παρά το πλευρόν του ουδείς εγκατέλειψεν τας θέσεις του. Όπου υπήρξεν εγκατάλειψις θέσεως τούτο οφείλετο εις την αδράνειαν των ηγητόρων του…». Και όταν μιλάει για ΄΄ηγήτορα΄΄ δεν εννοεί το στρατηγό, αλλά το μικρό αξιωματικό τον επικεφαλής των μαχόμενων. Με το ΄΄εάν΄΄ όμως δεν γράφεται η ιστορία και ο ταγματάρχης, που κράτησε το μέτωπο που του ανέθεσαν στη Λευκωσία με Ελληνοκυπρίους επιστράτους από την Αμμόχωστο, δεν γνώριζε όταν έγραφε την αναφορά του, πως ήταν υπονομευμένη από τον Ιωαννίδη η αντίσταση στην εισβολή. Εντύπωση επίσης προξενεί το γεγονός πως στην Αμμόχωστο δεν υπήρξαν στην ουσία συγκρούσεις στο πραξικόπημα, εκτός από πυροβολισμούς κατά του κτηρίου της Εθνοφρουράς, που δεν είχαν συνέχεια. Ένας από τους Ελλαδίτες ο διοικητής Κ. Ζαρκάδας και από τους Κυπρίους ο αστυνόμος Φεσσάς κατάφεραν να κρατήσουν την πόλη χωρίς θύματα. Οι υπερασπιστές της Αμμοχώστου όμως, υποχώρησαν σχεδόν αμαχητί μετά σχετική εντολή σε λίγες ημέρες μπροστά στον προελαύνοντα ΑΤΤΙΛΑ ΙΙ. Οι Τούρκοι δεν προχωρούσαν πέραν εκείνων, που είχαν σχεδιάσει, εάν συναντούσαν αντίσταση. Ο στρατιωτικός συγγραφέας (Σέργης) στο μέρος όπου περιγράφει τη σχεδίαση του ΓΕΕΦ για αντιμετώπιση του επερχόμενου ΑΤΤΙΛΑ ΙΙ, αφήνει με σαφήνεια να εννοηθεί πως, δεν υπήρχαν πλέον ελπίδες στην Κύπρο για τίποτε άλλο εκτός από υποχώρηση. Και μάλιστα ακριβώς στη γραμμή που διεκδικούσαν οι Τούρκοι, ήτοι τη σημερινή διαχωριστική των δύο κοινοτήτων. Έτσι όμως προβάλλεται η μοιρολατρική θέση της έλλειψης σθένους για πόλεμο. Με στρατιωτική ηγεσία στην Ελλάδα αλλά και στην Κύπρο ακατάλληλων και απρόθυμων για πόλεμο. Εν τούτοις υπήρξαν και στον ΑΤΤΙΛΑ ΙΙ μονάδες που πολέμησαν με ηρωισμό, όπως το τάγμα επιστράτων 336 που αναφέραμε, αλλά και της ΕΛΔΥΚ. Υπήρξαν όμως και περιπτώσεις δειλίας, αποφυγής της συμμετοχής σε μάχη, εγκατάλειψης σε άλλους της ευθύνης διοίκησης μονάδων, διάλυσης ολόκληρων μονάδων προ του εχθρού, μη υλοποίησης διαταγών κ.ο.κ Οι Τούρκοι είχαν ορίσει τη γραμμή όπου ήθελαν να φτάσουν. Είναι εκείνη που σήμερα κατέχουν, εκτός του ελληνοκυπριακού τμήματος της Αμμοχώστου, που δεν ήταν στόχος τους. Το τμήμα αυτό εγκαταλείφθηκε κατά διαταγήν των νέων υπευθύνων της άμυνας του νησιού στη μεταπολίτευση. Στη Γενεύη οι Τούρκοι έδωσαν το τελεσίγραφο και είπαν τι ακριβώς απαιτούσαν. Τότε ο Γκιουνές έδινε προθεσμία λίγης ώρας να απαντήσουν οι της ελληνικής αντιπροσωπίας, για την άμεση υπογραφή συμφωνίας. Ήξεραν, πως δεν μπορούν να δεχτούν οι Μαύρος-Κληρίδης. Και έτσι είχαν την αφορμή για την προέλαση του ΑΤΤΙΛΑ ΙΙ. Κανείς δεν θα υπέγραφε τέτοια συμφωνία. Κατά μία άποψη ο συσχετισμός δυνάμεων στην Κύπρο μετά τον ΑΤΤΙΛΑ Ι, το ηθικό των ελληνικών και ελληνοκυπριακών δυνάμεων και οι λοιποί δυσμενείς παράγοντες, όπως και οι θέσεις που πλέον κατείχαν οι Τούρκοι , οδήγησαν το Γενικό Επιτελείο Εθνικής Φρουράς στη σχεδίαση (κατόπιν εντολής του ΑΕΔ) της υποχώρησης στη σημερινή γραμμή. Με κύριο στόχο να μην υπάρξουν ανθρώπινες απώλειες, αφού τίποτα δεν λειτουργούσε πλέον υπέρ της ελληνικής πλευράς. Έτσι προέκυψε η αμαχητί σχεδόν υπόλοιπη κατάληψη εδαφών στον ΑΤΤΙΛΑ ΙΙ, που σήμερα ουσιαστικά είναι κάτι παραπάνω από την περίφημη ΄΄γραμμή Γκιουνές΄΄. Υπήρξαν Μονάδες που πολέμησαν γενναία στην Κύπρο. Όπως υπήρξαν και μαχητές που επέδειξαν ιδιαίτερο ηρωισμό, μην υποχωρώντας μέχρι που σκοτώθηκαν. Ενδεικτικά σημειώνουμε περιπτώσεις που ξεχωρίζουν, καίτοι μια τέτοια επιλογή αφήνει απέξω και άλλους, που δεν αναφέρονται σε σχετικές εκδόσεις. Η δράση του 251 ΤΕ με τον αντισυνταγματάρχη Παύλο Κουρούπη, που σκοτώθηκε τελικά, η 31 ΜΚ στην πιο εντυπωσιακή κατάληψη του οχυρωμένου υψώματος Κοτζάκαγια, η τριλοχία της ΕΛΔΥΚ υπό τον αντισυνταγματάρχη Παναγιώτη Σταυρουλόπουλο και με τον ανθυπασπιστή Κέντρα να καλύπτει με τους άνδρες του μαχόμενος την απαγκίστρωση των υπολοίπων και έτσι «…θυσιάσθηκε για την διάσωση άλλων ανδρών της ΕΛΔΥΚ…», το 211 ΤΕ και το 336 ΤΕ. Οι τρεις τελευταίες περιπτώσεις είναι και εκείνες που εμφανίζονται να αμύνονται με πείσμα σε αλλεπάλληλες επιθέσεις στον ΑΤΤΙΛΑ ΙΙ. Δεν υπήρξαν πολλές ένοπλες συγκρούσεις μετεμφυλιακά, για να αποδείξουν τα στελέχη μας , πως ό,τι μάθαιναν στις σχολές και στις ασκήσεις, τα εφάρμοζαν στην πράξη. Τα μεταπολεμικά στελέχη των ΕΔ, οι μικροί αξιωματικοί και οι υπαξιωματικοί επέδειξαν, όχι μόνον στη μάχη αλλά και σε όλο το φάσμα των δραστηριοτήτων, συμπεριφορά πιο αγνή, πιο ανιδιοτελή, πιο καθαρή από των μεγάλων βαθμών. Ανεξάρτητα ότι εξηγείται και για άλλους λόγους αυτό, σημαίνει πως οι αλλεπάλληλες κρίσεις και καθάρσεις φέρνουν σταδιακά στην κορυφή αξιωματικούς δομής, λογικής και συμπεριφοράς επιθυμητής στους ελέγχοντες τις ΕΔ. Έτσι έχουμε και όλους ανεξαιρέτως τους στρατηγούς, ναυάρχους και πτέραρχους να υπακούουν σε έναν ταξίαρχο (τον Ιωαννίδη). Έτσι έχουμε και τους λοχαγούς και λοιπούς μικρούς αξιωματικούς να αποτελούν τη δύναμη αυτού του ταξιάρχου. Δεν ήταν οι στρατηγοί και οι ανώτατοι αξιωματικοί, που αντιστάθηκαν στη δικτατορία. Όσοι απ’ αυτούς υπήρχε η υπόνοια, πως δεν θα συμπράξουν και όσους αντέδρασαν, τους απέλυσε η χούντα από τους πρώτους μήνες. Ο Γεωργίτσης και οι άλλοι υψηλόβαθμοι του πραξικοπήματος κατά του Μακαρίου, δεν έφεραν αντίρρηση, καίτοι φαινόταν ο παραλογισμός της κίνησης. Έφεραν αντίρρηση μικρών βαθμών αξιωματικοί. Από το στρατό οι δύο επικεφαλής των αρμάτων ζήτησαν γραπτή εντολή του Α/ΓΕΣ. Από το ναυτικό στην αρχή σχεδόν όλοι αντέδρασαν, και κάποιοι αρνήθηκαν πεισματικά μέχρι τέλους, να συμπράξουν. Την ίδια στιγμή προκαλεί ερωτηματικά και το ότι δεν υπήρξε δυναμική αντίδραση από Έλληνες στρατιωτικούς στο πραξικόπημα στην Κύπρο. Η εξήγηση είναι, πως η συντριπτική πλειοψηφία των στελεχών ήταν επιλεγμένοι από τη χούντα μεταξύ των πιστών στην ΄΄επανάσταση΄΄ αλλά και αντιμακαριακών. Αν και αυτά τα δύο πάνε μαζί. Παράλληλα με την πλύση εγκεφάλου, το κλίμα, την τρομοκρατία. Όποιοι δεν ήταν πιστοί στο καθεστώς, απλά είχαν διαλάθει και δεν τους ενημέρωσε και κανείς για τη σχεδίαση. Εν τούτοις τις τελευταίες ημέρες πριν το πραξικόπημα το γνώριζαν, στο ναυτικό τουλάχιστον, όλοι εκείνοι που ήταν στην Κύπρο. Πόσο μάλλον του στρατού. Ένας από τους αξιωματικούς του ναυτικού γράφει στη δική του αναφορά πως «…την 12ην, 13ην και 14ην Ιουλίου …υπήρξαν συζητήσεις μεταξύ των αξιωματικών …επί του γεγονότος ότι, ικανός αριθμός νυμφευμένων υπαξιωματικών είχεν αποστείλει τας οικογενείας του εις Ελλάδα…». Το ότι δεν υπήρξαν ούτε και από το ναυτικό δυναμικές αντιδράσεις εν όψει του εγχειρήματος, παρ’ ότι κάποιοι αρνήθηκαν να συμπράξουν, πάλι με τον ίδιο τρόπο εξηγείται.


Σοφία Κατσαρού | Aplos Politis\nαπό > Tuxedomoon · 17 Ιουλίου 2014\nΗ Σοφία Κατσαρού είναι εικαστικός, απόφοιτος της Ανωτάτης Σχολής Καλών Τεχνών. Σ’ αυτή τη σύντομη συζήτηση μαζί της, μαθαίνουμε από πού μπορεί να αντλήσει έμπνευση ένας νέος καλλιτέχνης και για τα άμεσα σχέδιά της.\nΕρ.: Πότε αποφάσισες ότι θέλεις να ασχοληθείς επαγγελματικά με τις εικαστικές τέχνες;\nΣοφία: Από τότε που θυμάμαι τον εαυτό μου, ήμουν σίγουρη ότι θα ασχοληθώ με την τέχνη και οι δικοί μου το επικροτούσαν, οπότε με έγραψαν από τις αρχές του Λυκείου σε φροντιστήριο που προετοίμαζαν για την Σχολή Καλών Τεχνών.\nΕρ.: Ποια είναι η βασική σου πηγή έμπνευσης;\nΣ.: Εμπνέομαι πολύ από τα ταξίδια, από τη ζωή μου, από τη μελέτη βιβλίων.\nΕρ.: Υπάρχουν κάποιοι καλλιτέχνες που σε έχουν εμπνεύσει ή επηρεάσει; Έχεις κάποιον αγαπημένο καλλιτέχνη;\nΣ.: Σίγουρα θα έχουν υπάρξει μα θα έχουν ενσωματωθεί στο υποσυνείδητο οπότε παύω να τους διαχωρίζω. Ερωτεύτηκα τα γλυπτά του Rodin όταν επισκέφτηκα το μουσείο του στη Γαλλία.\nΕρ.: Πιστεύεις ότι υπάρχει τέχνη στην Ελλάδα σήμερα; Αν ναι, σου αρέσει;\nΣ.: Πιστεύω πως ανέκαθεν υπήρχε τέχνη στην Ελλάδα. Οι σύγχρονοι εικαστικοί θεωρώ ότι προβληματίζονται με πολλά θέματα παρά την ματαιότητα των καιρών.\nΕρ.: Την άνοιξη συμμετείχες σε μια εκδήλωση όπου υπό τον ήχο της ζωντανής Jazz έπρεπε να ζωγραφίσεις, πώς βίωσες την εμπειρία αυτή;\nΣ.: Έχω ξαναζωγραφίσει επί σκηνής σε χορευτικές παραστάσεις, όμως διαρκούσε η performance λιγότερη ώρα. Στην συγκεκριμένη παράσταση ζωγράφιζα μιάμιση ώρα live, ήταν πρόκληση.\nΕρ.: Πότε έκανες την πρώτη σου έκθεση; Πώς ένιωσες;\nΣ.: Ήμουν ακόμα φοιτήτρια στα πρώτα έτη της ΑΣΚΤ όταν έκανα την πρώτη μου ατομική έκθεση. Ένιωσα ότι πουλώντας τα έργα μου ήταν σαν να έδινα τα παιδιά μου.\nΕρ.: Ξέρω ότι ασχολείσαι με την ποίηση. Πρόκειται να εκδόσεις κάτι, έχεις ήδη κάποια συλλογή;\nΣ.: Εκδόθηκε πριν λίγα χρόνια η παιδική-εφηβική μου ποιητική συλλογή με τίτλο «Εικονική Πραγματικότητα» σε εκδόσεις Ζαχαρόπουλου. Τώρα είναι σχεδόν έτοιμη η δεύτερη ποιητική συλλογή που θα εκδοθεί σύντομα.\nΕρ.: Έχεις στα σχέδιά σου καινούρια έκθεση;\nΣ.: Αυτήν ετοιμάζω, μα το θέμα είναι μυστικό μέχρι να ολοκληρωθεί.\nΓια να δείτε περισσότερα έργα της Σοφίας Κατσαρού μπορείτε να μπείτε στην ιστοσελίδα της : http://www.sophiakatsarou.gr\nTags: εικαστικόςέργα τέχνηςζωγραφικήζωγράφοςΣοφία Κατσαρού\nΠολιτισμός – Ματιές στον κόσμο\nNext story Μια πικρή αλήθεια για τις φυλετικές διακρίσεις στις ΗΠΑ\nPrevious story Εσύ\nΜε άφησε και έφυγε ρε φίλε. Πήρε μαζί της και την γατούλα που μόλις είχαμε αγοράσει. Έφυγε χωρίς να ξέρω το γατί....


##### Κατάλογος γραφείων γνωριμιών – Index of Dating Agencies in Greece - Ευρετήριο γραφείων συνοικεσίων.\nHome Κατάλογος γραφείων γνωριμιών\nΨάχνεις Γραφεία Συνοικεσίων Γνωριμιών σε Πάτρα Βρες Γραφεία Συνοικεσίων Γνωριμιών σε Πάτρα στον πληρέστερο κατάλογο επαγγελματιών, επιχειρήσεων. Διεθνή γραφεία γνωριμιών γάμου Πάππας, Ομήρου 38, Κολωνάκι.\nΔείτε το τηλέφωνο, τη διεύθυνση και αναλυτικές οδηγίες για τη δρομολόγηση σας. Ψάχνεις Γραφεία Συνοικεσίων Γνωριμιών σε Κόρινθος Βρες Γραφεία Συνοικεσίων Γνωριμιών σε Κόρινθος στον πληρέστερο κατάλογο επαγγελματιών. PRESTIGE EVENTS, Αθήνα - Νέος Κόσμος ΑΤΤΙΚΗΣ : Δείτε πληροφορίες για την καταχώρηση PRESTIGE EVENTS που βρίσκεται στην περιοχή Αθήνα - Νέος. Ψάχνεις Γραφεία Συνοικεσίων Γνωριμιών σε Καλλιθέα Βρες Γραφεία Συνοικεσίων Γνωριμιών σε Καλλιθέα στον πληρέστερο κατάλογο επαγγελματιών. ANOIXIS, Σπάρτη ΛΑΚΩΝΙΑΣ : Δείτε πληροφορίες για την καταχώρηση ANOIXIS που βρίσκεται στην περιοχή Σπάρτη και ανήκει στην κατηγορία Γραφεία. Γραφεία συνοικεσίων γνωριμιών προσφορές δωρεάν εκπτωτικά κουπόνια.\nΘΑΝΟΣ - Διεθνή Γραφεία γνωριμιών και συνοικεσίων. Γραφεία Συνοικεσίων - Γνωριμιών Αθήνα. Περιγραφή, Κατάλογος γραφείων γνωριμιών για όλους εσάς που επιθυμείτε να βρείτε ένα σύντροφο.\nΓραφείο συνοικεσίων, γνωριμιών Ναταλία. Αγγελίες για - Γνωριμίες - Προσφορά αδέσμευτος επιθυμεί σοβαρή γνωριμία με Ελληνίδα αδέσμευτη, 40 - 47 ετών, από Λακωνία, όχι απόκρυψη - γραφεία. Ψάχνεις Γραφεία Συνοικεσίων Γνωριμιών σε Γλυκά Νερά Βρες Γραφεία Συνοικεσίων Γνωριμιών σε Γλυκά Νερά στον πληρέστερο Κατάλογος γραφείων γνωριμιών επαγγελματιών. Γνωριμιών > ΚΑΡΔΙΤΣΑΣ > Καρδίτσα Είσοδος στο Λογαριασμό · ΕΠΑΓΓΕΛΜΑΤΙΚΟΣ Ιστοσελίδες γνωριμιών γυμναστήριο.\nΓραφεία Γνωριμιών Γάμου – Συνοικεσίων – Θέλω να Παντρευτώ – Θέλω Σύντροφο Ζώης – Θέλω να Κάνω Οικογένεια – Θέλω να Ερωτευθώ – Θέλω Σχέση – Θέλω. Ψάχνεις Γραφεία Συνοικεσίων Γνωριμιών σε Καλαμάτα Βρες Γραφεία Συνοικεσίων Γνωριμιών σε Καλαμάτα στον πληρέστερο κατάλογο επαγγελματιών. Ψάχνεις Γραφεία Συνοικεσίων Γνωριμιών σε Αθήνα Βρες Γραφεία Συνοικεσίων Γνωριμιών σε Αθήνα στον πληρέστερο κατάλογο επαγγελματιών, επιχειρήσεων. Βρες γραφεία συνοικεσίων σε όλη την Ελλάδα στον πληρέστερο κατάλογο επαγγελματιών. Ο γάμος θέλει δύο, αν σας λείπει το άλλο σας μισό, στο χέρι σας είναι να γίνετε πραγματικά ευτυχισμένοι. Ψάχνεις Γραφεία Συνοικεσίων Γνωριμιών σε Τρίκαλα Βρες Γραφεία Συνοικεσίων Γνωριμιών σε Τρίκαλα στον πληρέστερο κατάλογο επαγγελματιών, επιχειρήσεων. Θέλετε να εμπλουτίσετε την εγγραφή ATHENS DATING (Μαυρίδης Σωκράτης Τ.) που ανήκει στην κατηγορία Γραφεία Συνοικεσίων - Γνωριμιών και εδρεύει στην. Το γραφείο συνοικεσίων ΕΛΞΙΣ είναι ένα Διεθνές γραφείο γνωριμιών και γάμου που έχει σαν πρωταρχικό στόχο να σε βοηθήσει να βρεις το άτομο της ζωής σου με. ΕΡΜΗΣ CLUB Γραφεία γνωριμιών γάμου συνοικεσίων Θεσσαλονίκη - Τσιμισκή.\nΑπό την πλευρά της η υπεύθυνη του γραφείου γνωριμιών «Λυδία. Εκδρομές - Εκδηλώσεις Γνωριμιών. Μία λύση σε αυτό είναι τα γραφεία γνωριμιών που σε σύγκριση με το internet, σας παρέχουν πιο ασφαλείς επιλογές. Γραφεία Συνοικεσίων - Γνωριμιών Άρτα. Ψάχνεις Γραφεία Συνοικεσίων Γνωριμιών σε Κρήτη Βρες Γραφεία Συνοικεσίων Γνωριμιών σε Κρήτη στον πληρέστερο κατάλογο επαγγελματιών, επιχειρήσεων. Ψάχνεις Γραφεία Συνοικεσίων Γνωριμιών σε Περιστέρι Βρες Γραφεία Συνοικεσίων Γνωριμιών σε Περιστέρι στον πληρέστερο κατάλογο επαγγελματιών. Βρες διαθέσιμες προσφορές, πληροφορίες και τρόπους. Η κα Κωνσταντίνα Διαμαντοπούλου που έχει ένα μεγάλο γραφείο γνωριμιών γνωστό ως DIAMANTIN, μας λέει ότι ασφαλώς υπάρχει το προξενιό. ΕΠΙΚΟΙΝΩΝΙΑ - RELATIONS (Γερολυμάτου Σοφία Ν.), Ηλιούπολη ΑΤΤΙΚΗΣ : Δείτε πληροφορίες για την καταχώρηση ΕΠΙΚΟΙΝΩΝΙΑ - RELATIONS (Γερολυμάτου. ANOIXIS, Καλαμάτα ΜΕΣΣΗΝΙΑΣ : Δείτε πληροφορίες για την καταχώρηση ANOIXIS που βρίσκεται στην περιοχή Καλαμάτα και ανήκει στην κατηγορία Γραφεία. Δες Γραφεία Συνοικεσίων - Γνωριμιών σε Αθήνα με χάρτες διευθύνσεις και τηλέφωνα στον επαγγελματικό κατάλογο του.\nGR (Μουντράκης Ιωάννης Σ.) που βρίσκεται στην περιοχή Λιμένας Χερσονήσου και ανήκει στην κατηγορία Γραφεία Συνοικεσίων - Γνωριμιών. Γραφεία Συνοικεσίων - Γνωριμιών. ΚΑΡΜΑ, Τρίκαλα ΤΡΙΚΑΛΩΝ : Δείτε πληροφορίες για την καταχώρηση ΚΑΡΜΑ που βρίσκεται στην περιοχή Τρίκαλα και ανήκει στην κατηγορία Γραφεία.\nΦΡΙΞΟΣ, Λάρισα ΛΑΡΙΣΑΣ : Δείτε πληροφορίες για την καταχώρηση ΦΡΙΞΟΣ που βρίσκεται Κατάλογος γραφείων γνωριμιών περιοχή Λάρισα και ανήκει στην κατηγορία Γραφεία Συνοικεσίων. DIAMANTIN, Πειραιάς ΑΤΤΙΚΗΣ : Δείτε πληροφορίες για την καταχώρηση DIAMANTIN που Κατάλογος γραφείων γνωριμιών στην περιοχή Πειραιάς και ανήκει στην κατηγορία Γραφεία. ΒΕΡΑ Θεσσαλονίκη - Γραφεία Γνωριμιών Γάμου – Συνοικεσίων – Θέλω να. Το γραφείο γνωριμιών μας Fusion σύνδεση dating γραφείο συνοικεσίων, έχοντας μία λαμπρή και πετυχημένη πορεία εδώ και αρκετά χρόνια, με χιλιάδες μέλη από την Αθήνα, τον.\nΨάχνεις Γραφεία Συνοικεσίων Γνωριμιών σε Αγρίνιο Βρες Γραφεία Συνοικεσίων Γνωριμιών σε Αγρίνιο στον πληρέστερο Κατάλογος γραφείων γνωριμιών επαγγελματιών, επιχειρήσεων.\nΚατάλογος, γραφείων, γνωριμιών\nΤηλεοπτικές εκπομπές κάθε Κυριακή και. Θέλετε να εμπλουτίσετε την εγγραφή ΑΓΓΕΛΟΣ CLUB (Τζίκας Μιχαήλ Ι.) που ανήκει στην κατηγορία Γραφεία Συνοικεσίων - Γνωριμιών και εδρεύει στην περιοχή. Καλώς ήρθατε στο γραφείο γνωριμιών «Darling Club». Read more ...\nDar on Online dating Σκωτία UK\nVudogul on Πρωθυπουργός χρονολογείται EP 1 eng sub\nNabei on Αν είστε το ένα ραντεβού εμφάνιση λήψη\nΜΑΡΙΑΝΝΑ (Ματσουκάτοβα Μαρίνα Θ.), Καλλιθέα ΑΤΤΙΚΗΣ : Δείτε πληροφορίες για την καταχώρηση ΜΑΡΙΑΝΝΑ (Ματσουκάτοβα Μαρίνα Θ.) που βρίσκεται στην. Θέλετε να εμπλουτίσετε την εγγραφή ΑΡΩΜΑ ΓΝΩΡΙΜΙΑΣ (Ταγκάλου Ελένη Λ.) που ανήκει στην κατηγορία Γραφεία Συνοικεσίων - Γνωριμιών και εδρεύει στην. CAM ΑΜΑΡΟΥΣΙΟΥ, Μαρούσι ΑΤΤΙΚΗΣ : Δείτε πληροφορίες για την καταχώρηση CAM ΑΜΑΡΟΥΣΙΟΥ που βρίσκεται στην περιοχή Μαρούσι και ανήκει στην. Read More ...\nΕξειδικευόμαστε στις επιτυχημένες γνωριμίες με σκοπό τον γάμο, τη συμβίωση. Από το 1998 το γραφείο γνωριμιών Ναταλία ενώνει ανθρώπους. Read More ...\nΜηνιαίο Περιοδικό. Δείτε το τηλέφωνο, τη διεύθυνση και αναλυτικές οδηγίες για τη δρομολόγηση σας. Θέλετε να εμπλουτίσετε την εγγραφή ΛΥΔΙΑ ΚΕΝΤΡΙΚΗΣ ΕΛΛΑΔΑΣ (Μαρκούλη Ανδρομάχη Ν.) που ανήκει στην κατηγορία Γραφεία Συνοικεσίων - Γνωριμιών και. Αυγ. 2013. Απάτη στον βωμό της αγάπης στήνουν ιστοσελίδες γνωριμιών ανά τον. Συνοικεσίων - Γνωριμιών > ΑΡΤΑΣ > Άρτα Είσοδος στο Λογαριασμό · ΕΠΑΓΓΕΛΜΑΤΙΚΟΣ ΚΑΤΑΛΟΓΟΣ. Read More ...\nΓνωρίζουμε ότι περνάμε δύσκολες καταστάσεις σε όλους τους. Ψάχνεις Γραφεία Συνοικεσίων Γνωριμιών σε Κηφισιά Βρες Γραφεία Συνοικεσίων Γνωριμιών σε Κηφισιά στον πληρέστερο κατάλογο επαγγελματιών, επιχειρήσεων. Τα Διεθνή Γραφεία γνωριμιών - συνοικεσίων MARRIAGE από το 1995 σε όλη την Ελλάδα - Κύπρο και εξωτερικό εγγυώνται επιλεγμένες γνωριμίες γάμου με. Διεθνές Γραφείο Συνοικεσίων. Δείτε το τηλέφωνο. Ψάχνεις Γραφεία Συνοικεσίων Γνωριμιών σε Νότια Προάστια Βρες Γραφεία Συνοικεσίων Γνωριμιών σε Νότια Προάστια στον πληρέστερο κατάλογο επαγγελματιών. ΒΕΡΑ Θεσσαλονίκη - Γραφεία Γνωριμιών Γάμου – Συνοικεσίων – Θέλω να Παντρευτώ – Θέλω Σύντροφο. Πολλά συναπτά έτη εμπειρίας σε συνάρτηση με τον επαγγελματισμό που διέπει τα γραφεία γνωριμιών γάμου ΑΡΜΟΝΙΑ μας καθιστούν χρόνια τώρα την Νο 1. Ψάχνεις Γραφεία Συνοικεσίων Γνωριμιών σε Μαρούσι Βρες Γραφεία Συνοικεσίων Γνωριμιών σε Μαρούσι στον πληρέστερο κατάλογο επαγγελματιών, επιχειρήσεων. Με υπευθυνότητα και αξιοπιστία είμαστε δίπλα σας για.\nΓραφεία Γνωριμιών Γάμου – Συνοικεσίων – Θέλω να Παντρευτώ – Θέλω. Δωρεάν γνωριμίες για ενήλικες List of Dating and Matchmaking Agencies in Hellas. Ψάχνεις Γραφεία Συνοικεσίων Γνωριμιών σε Πειραιάς Βρες Γραφεία Συνοικεσίων Γνωριμιών σε Πειραιάς στον πληρέστερο κατάλογο επαγγελματιών, επιχειρήσεων. Κοινωνία, Κοινωνία, mykosmos, κατάλογος διαδικτύου, ειδήσεις, παιχνίδια, καιρός, live. GR που βρίσκεται στην περιοχή Καλλιθέα και ανήκει στην κατηγορία Γραφεία Συνοικεσίων - Γνωριμιών. Ψάχνεις Γραφεία Συνοικεσίων Γνωριμιών σε Θεσσαλονίκη Βρες Γραφεία Συνοικεσίων Γνωριμιών σε Θεσσαλονίκη στον πληρέστερο κατάλογο επαγγελματιών. Γραφεία γνωριμιών. Βρείτε γραφεία γνωριμιών σε όλη την Ελλάδα μέσα από τον πλήρως ενημερωμένο κατάλογο επαγγελματιών του Χρυσού Οδηγού. Μαρ. 2018. Τον ρόλο του. πελαργού αναλαμβάνει γραφείο γνωριμιών στο. Διεύθυνση: Σταύρου Γεωργίου6, Αθήνα [Δήμος] | Κατηγορίες: Γραφεία Συνοικεσίων - Γνωριμιών.


Τι... δεν συμβαίνει με ΑΕΚ και Γιακουμάκη - Contra.gr - Live Sports Magazine\nΓΙΩΡΓΟΣ ΧΡΙΣΤΟΦΟΡΟΥ ΤΕΛ. ΑΝΑΝΕΩΣΗ: 13 Νοε. 2016 | 10:50\nΔεν είναι μυστικό πως οι άνθρωποι της ΑΕΚ έχουν βγει στις... αγορές με σκοπό να βρουν δυο (ίσως τρεις) ποδοσφαιριστές. Έναν επιθετικό, έναν κεντρικό μέσο και υπό προϋποθέσεις έναν ακραίο μέσο για να καλύψουν τις τρύπες του καλοκαιριού.\nΚάπως έτσι τις τελευταίες ημέρες κυκλοφόρησαν τα ονόματα των Καρίμ Ανσαριφάρντ και Γιώργου Γιακουμάκη. Ο πρώτος τον Γενάρη θα πουληθεί από τον Πανιώνιο, λογικά, σε σύλλογο του εξωτερικού (Ολλανδία, Ελβετία παίζουν δυνατά). Ο δεύτερος, ωστόσο, είναι μία ενδιαφέρουσα περίπτωση που κρύβει μέσα της και λίγο... κίτρινο χρώμα.\nΣτα 25 θεωρείται ολοκληρωμένος ποδοσφαιριστής που αγωνίζεται στη μεσαία γραμμή, θέση στην οποία ψάχνονται Παναθηναϊκός, ΑΕΚ και ΠΑΟΚ! Με τα μέχρι στιγμής δεδομένα, λοιπόν, πιο πιθανό μοιάζει να αποχωρήσει (υπάρχει ενδιαφέρον από το εξωτερικό) ο Βόσνιος άσος, από τον Έλληνα στράικερ.


ΑΛΛΑΖΟΥΝ ΤΑ ΠΡΑΓΜΑΤΑ\nΗ Ελλάδα, λοιπόν, μπορεί να μη χρεοκόπησε αλλά ο τρόπος ζωής μας χρεοκόπησε. Και πρέπει να μάθουμε να ζούμε παράγοντας πλούτο. Και με αυτά που παράγουμε. Όμως, η πλειοψηφία των πολιτών και, κυρίως, το κράτος, τα κόμματα, η κυβέρνηση, οι οργανωμένες μειοψηφίες και οι συντεχνίες, που μας οδήγησαν στη σημερινή κατάρρευση, δεν φαίνεται να έχουν συνειδητοποιήσει τι έχει συμβεί κι αρνούνται πεισματικά να αλλάξουν.\nΗ πλέον σημαντική είδηση των τελευταίων ημερών, που διανθίστηκε με την ιλαροτραγωδία της "εξέγερσης" των ιδιοκτητών ταξί, που στο όνομα του "δίκιου" που νομίζουν ότι έχουν καταπάτησαν κάθε έννοια δικαίου με την ανοχή ενός αδύναμου κράτους και μια ανίκανης κυβέρνησης, είναι τα αποτελέσματα από την εκτέλεση του προϋπολογισμού. Σύμφωνα με τα όσα επισήμως ανακοίνωσε το υπουργείο Οικονομικών, οι πρωτογενείς δαπάνες του προϋπολογισμού (δηλαδή οι κρατικές δαπάνες εκτός της εξυπηρέτησης του δημοσίου χρέους) παρουσίασαν αντί της προβλεπόμενης κι απαραίτητης μείωσης, σημαντική αύξηση. Άνω του 1 δισ ευρώ. Δηλαδή, περίπου 6,5 εκατομμύρια ημερησίως, σε σχέση με το αντίστοιχο διάστημα του 2010. Αυτό οφείλεται αποκλειστικά στην αδυναμία και στον ερασιτεχνισμό της κυβέρνησης του Γιώργου Παπανδρέου, που αποδεικνύεται ανίκανη να εφαρμόσει τις δεσμεύσεις της, και δεν προχωρεί στις απαραίτητες μεταρρυθμίσεις στο Δημόσιο - τον μεγάλος ασθενή. Η κυβέρνηση του ΠΑΣΟΚ, που δημιούργησε το συντεχνιακό, πελατειακό, κράτος, αρνείται πεισματικά να το αλλάξει. Είτε από ανικανότητα, είτε από ιδεολογική αγκύλωση, είτε από βλακεία, είτε από αδυναμία είτε για όλους αυτούς τους λόγους μαζί, ο Γιώργος Παπανδρέου κι οι υπουργοί του αποτυγχάνουν να κάνουν αυτά που πρέπει κι οδηγούν στην καταστροφή την οικονομία - έστω κι αν αποφύγαμε την χρεοκοπία.\nΜΕΧΡΙ ΕΔΩ ΗΤΑΝ ΑΥΤΑ ΠΟΥ ΞΕΡΑΜΕ\nΜετά, τα δύσπεπτα μαντάτα: Πρέπει να αλλάξουμε όσα ξέραμε έως τώρα. Τα πάντα. Οι ευρωπαίοι ηγέτες μας έδωσαν διορία 10 χρόνια για να γίνουμε "άλλοι" -αυτό συνοψίζει, κατά τη γνώμη μου, και το αποτέλεσμα της Συνόδου Κορυφής των Βρυξελλών.\nΑποφάσισαν να μας προσφέρουν μια τελευταία ευκαιρία να μετεξελιχθούμε σε αληθινή δυτική Δημοκρατία, αφήνοντας πίσω δομές, λειτουργίες και συμπεριφορές που παραπέμπουν σε αφρικανική χώρα. Αν επαναπαυθούμε και συνεχίσουμε στην ίδια ρότα, η πάλαι ποτέ ένδοξος Ελλάς θα καταρρεύσει εις τα εξ ων συνετέθη και ουδείς θα ενδιαφερθεί, πλέον, για την περίπτωσή της. Ας μη μας μένει καμιά αμφιβολία επ' αυτού\nΘα αποφασίσουν να στείλουν στο σπίτι τους πρόσωπα -σύμβολα της ελληνικής παρακμής, όπως τον "αγαπητό κύριο Νίκο" της ΔΕΗ και τον "αγαπητό κύριο Θύμιο" των ταξί;\nΘα αποφασίσουν να αποτινάξουν στο πυρ το εξώτερον τον αφηνιασμένο λαϊκισμό, που στηρίχτηκε στη λογική "ο πελάτης -ψηφοφόρος έχει πάντα δίκιο";\nΑΛΛΑΖΟΥΝ ΚΑΙ ΣΤΗΝ ΠΑΙΔΕΙΑ\nΑπό το "αλλάζουν όλα" της Μαριέττας Γιαννάκου, μέχρι το "tabula rasa" του Άρη Σπηλιωτόπουλου, φτάσαμε στο "εμείς ξέρουμε" της Άννας Διαμαντοπούλου και μιας ομάδας επιστημόνων, που, βασισμένοι στην γενική αποδοχή της αναγκαιότητας αλλαγών, προχώρησαν σε διατάξεις που οδηγούν κατευθείαν στην συγκρότηση δυναμικού μετώπου αναταραχής και οπισθοδρόμησης. Όχι γιατί είναι "τραγικές" οι διατάξεις του νομοσχεδίου, ούτε γιατί είναι "παράλογες" και "ανεφάρμοστες" . ούτε γιατί συγκρούονται με το Σύνταγμα. Αλλά γιατί δίνουν την εντύπωση ότι είναι συμπίλημα ξένων προτύπων που επιβάλλονται στην ελληνική πραγματικότητα, χωρίς συναίνεση. Έτσι, χάνεται η τελευταία ευκαιρία να εφαρμοστούν τα όσα θετικά -και είναι πολλά- περιέχει το νομοσχέδιο, ενώ δίδεται έδαφος ανάπτυξης, σε εκείνους που ανησυχούν μόνο για τις "καρέκλες", την ευκολία και τα συμφέροντά τους.\nΑν ισχύει η ρήση ότι " πολιτική είναι η τέχνη του εφικτού", στο υπουργείο Παιδείας ναυάγησε. Παρουσιάστηκε ένα σύμπλεγμα διατάξεων με θετικό στόχο και πρόθεση, αλλά στην υλοποίηση σκοντάφτει. Αν τα Πανεπιστήμια θέλουμε να γίνουν Κέντρα Κατάρτισης, ας πάψουμε να μιλούμε για οράματα και προσδοκίες. Αν αυτό έχουμε ανάγκη σήμερα ως χώρα, ας το πούμε και ας το κάνουμε απλά και χωρίς "φιοριτούρες" αναλαμβάνοντας και το σχετικό κόστος.\nΟΙ ΜΕΤΡΗΣΕΙΣ ΚΑΛΑ ΤΑ ΛΕΝΕ,\nΑΡΚΕΙ ΝΑ ΔΙΑΒΑΖΟΥΜΕ ΣΩΣΤΑ\nMια χαρά τα πάει η κοινή γνώμη με τις δημοσκοπήσεις. Το πρόβλημα το έχουν οι δημοσκόποι, οι πολιτικοί αναλυτές και οι κομματικοί θεματοφύλακες, που αναζητούν μέσα από τις έρευνες σώνει και καλά τα "δικά τους" συμπεράσματα. Λέμε συχνά ότι οι πολίτες τα έχουν χαμένα, καθώς οι εξελίξεις στο πεδίο της οικονομίας, στην πολιτική τρέχουν με... χίλια. Σε ένα βαθμό αυτό είναι αλήθεια. Άλλο τόσο αληθινή όμως είναι και η διαπίστωση ότι η κοινή γνώμη μαθαίνει μέσα από το γενικό χαμό, βγάζει συμπεράσματα και αποκρυσταλλώνει νέες παραστάσεις. Ας πάρουμε, για παράδειγμα, τις επιχειρούμενες αλλαγές στα πανεπιστήμια. Στην τελευταία έρευνα της Kάπα Research το 81,3% των ερωτηθέντων ζητά την κατάργηση του πανεπιστημιακού ασύλου στη σημερινή του μορφή.\nΣυνιστά αυτό σύγχυση και δείχνει αποπροσανατολισμό; Κάθε άλλο. Φανερώνει αυτό που μόλις πριν από λίγα χρόνια φαινόταν αδιανόητο. Το ίδιο εμφανίζεται και σε άλλες μετρήσεις για τα AEI, εκεί που μόλις πριν από τέσσερα χρόνια, όταν η τότε υπουργός Παιδείας M. Γιαννάκου προωθούσε μέτρα για συνετή οικονομική διαχείριση στα πανεπιστήμια ή το θεσμό της αξιολόγησης και οι αντιδράσεις ήταν θυελλώδεις. Αλλά και στα θέματα της παρουσίας προσωπικοτήτων εκτός πανεπιστημίου στις διοικήσεις των ιδρυμάτων, οι απαντήσεις είναι καθαρά θετικές. Ακόμα και για την πρόταση για ίδρυση ιδιωτικών πανεπιστημίων - πρόταση που διασύρθηκε κομματικά κατά την τελευταία συζήτηση για την αναθεώρηση του Συντάγματος- διαγράφεται σαφής τάση αποδοχής. H στροφή των διαθέσεων της κοινής γνώμης είναι εμφανής. Και αν δεχτούμε ότι τα εκπαιδευτικά προβλήματα -και μάλιστα αυτά των AEI- αποτελούν "βαρόμετρο" γενικότερων διεργασιών, τότε οι μετρήσεις αποκτούν μια ξεχωριστή πολιτική σημασία και απαιτούν δεύτερη ανάγνωση.